Erotikaans 1 – kombiekiehier
Erotikaans: So jy is 'n kienker – dan is…
Mar 17, 2021 Mar 18, 2021
Die Engelse woorde "kink" en "kinky" word wyd op seks- en erotiekgebied gebruik. "Kinky" is natuurlik 'n afgeleide byvoeglike naamwoord van die selfstandige naamwoord "kink". Die vraag is of ons goeie ekwivalente vir die woorde in Afrikaans het. Ons praat van woorde wat dieselfde begrippe as die Engelse woorde het, wat wyd gebruik word en wat maklik sê en maklik gespel word. Indien nie, wat kan ons aan die saak doen?
Soos ons hier onder sal aantoon, is daar in woordeboeke nie geskikte Afrikaanse ekwivalente vir hierdie Engelse woorde nie – beslis nie op seks- en erotiekgebied nie. Dit, terwyl die Engelse woorde vry algemeen deur Afrikaanssprekendes gebruik word.
Ons gaan nou sommer met die deur in die huis val en die woorde kienk en kienky as aanvaarbare Afrikaanse ekwivalente op seksuele gebied vir die Engelse "kink" en "kinky" aanbied. Dit lyk na triviale veranderinge, want dis net 'n spellingaanpassing van die Engelse woorde. Dis inderdaad so; die woorde is ontlenings uit die Engels. Ons sal ondertoe uitgebreid motiveer waarom ons hierdie roete volg, ook waarom die spellingaanspassing belangrik is en waarom dié spesifieke spellingvorme gebruik word. Vir die bespreking wat volg is dit gerieflik om die Afrikaanse woorde van die begin af byderhand te hê. So, ons gaan kienk en kienky vryelik in hierdie artikel gebruik as ons in seksuele verband na die begrippe wat in Engels bekend staan as "kink" en "kinky" verwys.
Ons gaan eers die begrippe "kink" en "kinky", soos hulle in Engels in seksuele verband gebruik word, inhoudelik probeer definieer. Dan sal ons in besonderheid motiveer hoe ons by kienk en kienky uitkom as die Afrikaanse ekwivalente vir die Engels.
Naby aan die einde gee ons 'n hele aantal nuttige afleidings van kienk en kienky, met definisies en voorbeeldsinne.
Ons begin deur te kyk wat bedoel word met 'n kienk.
Wat is 'n kienk?
Kom ons kyk eers na die verklaring van die woorde "kink" en "kinky" in 'n gesaghebbende Amerikaanse woordeboek.
In die hierdie woordeboek is daar ses definisies (verklarings) van die woord "kink". Volledigheidshalwe gee ons almal:
2 : mental or physical peculiarity : ECCENTRICITY, QUIRK.
Dis duidelik dat slegs verklaring 6 betrekking het op die seksuele.
Ander Amerikaanse woordeboeke gee min of meer dieselfde definisies, behalwe dat sommige definisie 3 uitlaat. Ook Britse woordeboeke gee min of meer dieselfde, maar dan ook sonder definisie 3.
Dis duidelik dat omtrent al die betekenisse, behalwe die een van 3 en die seksuele een van 6, negatiewe konnotasies het. Aan die anderkant impliseer verklaring 6 niks negatiefs nie. Dis ten spyte daarvan dat die oorspronklike betekenis van die Engelse woord "kink" in seksuele verband ontstaan het uit die negatiewe betekenis van 1, en in 'n mate die negatiewe betekenis van 2.
Dis betekenisvol dat, in seksuele verband, die woord "kink" van sy negatiwiteit verloor het. Ons kom later weer hierop terug.
By wyse van beklemtoning: Die definisie in 6 het nie 'n ongunstige, negatiewe konnotasie nie. Dit is baie belangrik vir ons keuse van 'n woord vir "kink" in Afrikaans.
Vir die byvoeglike naamwoord "kinky" gee die M-W-woordeboek die volgende definisies:
2 : relating to, having, or appealing to unconventional tastes especially in sex
also : sexually deviant
Verklaring 2 het uiteraard betrekking op die seksuele. Dit klink ook redelik neutraal. Dis nie negatief en veroordelend nie. Selfs die woord "deviant" (afwykend) is nie noodwendig negatief en veroordelend nie. Dit sal uit die bespreking wat volg duidelik word waarom die negatiwiteit verbleek het.
Dis nodig dat ons vervolgens na 'n paar voorbeelde van kienks kyk.
Voorbeelde van tipiese kienks
Om beter te verstaan wat 'n kienk is, kan ons die volgende onder oë neem:
impakspel/impakspelery : Dis deel van BDSM (bondasie, dissipline, dominansie, onderdanigheid, sadisme en masochisme). Dit behels die looiery oor die rug, bene of boude (veral die boude) met die hand of 'n strokesweep (gesel), lat (bv. kweperlat of rottang), belt, leerplak, houtspaan, enkelstertsweep of ander soort sweep. Dit sluit menige ander vorme van slanery in, soms met fetisj-agtige voorwerpe soos 'n matklopper of pantoffel.
rolspel, rolspelery : Dis om seksuele fantasieë soos dokter/pasiënt, onderwyser/skoolkind (meisie of seun), priester/non en polisieman/gevangene uit te leef, gewoonlik terwyl die rolspelers soos die karakter geklee is.
voetfetisjisme : Dis bv. om met jou voete met iemand se penis te speel, hom uiteindelik daarmee te masturbeer en hom dan oor jou voete laat ejakuleer.
anusspel/holspel/holspelery : Dis om jouself met anale proppe of krale te stimuleer, of deur 'n seksmaat te laat stimuleer.
diere-nabootsspel : Dis bv. poniespel (poniegirl- en ponieboy-spel) en kleinhondjie-spel. Dis waar daar gewoonlik 'n soort dominante afrigter is, met die onderdanige (die ponie of hondjie), gewoonlik seksueel uitlokkend geklee en aan 'n leiband. Die persoon moet dan allerhande dinge in nabootsing van die dier doen. Seks is nie noodwendig 'n sterk komponent van die spel nie, alhoewel seksuele prikkeling byna altyd ter sake is.
lingerie-afshowery : Dis bv. 'n lyf in visnetkouse of 'n miklose pêntie (vroue-onderbroekie) waarmee uitlokkend voor 'n seksmaat geparadeer word.
groepseks : Dis bv. ramtroppery, d.w.s. penetrasie van die vrou deur veelvuldige penisse. Dis ook ooitroppery, waar die oorheenstotery van 'n man se penis met veelvuldige vaginas plaasvind.
sensasiespel/sintuigspel : Dis 'n wye verskeidenheid van stimulasie van verskeie liggaamsdele met voorwerpe en stowwe – bv. 'n gekielie met vere, 'n gedrup met warm kerswas op die liggaam en temperatuurspel met ys. Daar is soms ook sensoriese/sintuiglike ontneming. Bv. in BDSM kan 'n muilband of kopkap gebruik word om te verhoed dat die onderdanige (die ondergeskikte, die submissief) sien wat met hom/haar gedoen word. Soms word ook die reuk-, gehoor- en die tassin geïnhibeer.
orgasmebeheer : Dis deel van BDSM en bestaan uit randspelery waar die onderdanige speelpartner herhaaldelik tot op die rand van 'n orgasme gebring word en dan gedwing word om te stop – verhoed word om te orgasmeer.
bondasie/vasbindery/vasmakery : Dis deel van BDSM en bestaan uit die vasmaak of teëhouery van sekere liggaamsdele met goed soos tou, kettings en boeie, dikwels gepaardgaande met muilbanding (gewoonlik met 'n mondprop).
voyeurisme : Dis om toe te kyk, soms stiekem, maar soms openlik, as twee persone seks het.
ekshibisionisme : Dis om voor ander, dikwels vreemdes, seks te hê.
sissiespel/sissiespelery : Dis waar die manlike eggenoot of vaste maat in vroueklere (gewoonlik onderklere) voor die vrou moet paradeer. Hy word dan bespot en moet allerhande dinge doen wat vrouens gewoonlik doen, weens sy sissieagtigheid. Soms, aan die einde van 'n sessie, sal sy hom van agter met 'n dildo bykom.
babadoekdraery : Dis waar een van die partye in 'n vaste verhouding, gewoonlik die man, babadoeke moet dra en hom tipies soos 'n baba moet gedra. Dit kan, soos by sissiespel, ook eindig met 'n gedildo.
koekoekery : Dis waar een van die partye in 'n vaste verhouding (soos 'n huwelik) gemaak ontrou is teenoor die ander party deur met 'n derde party seks te hê. Die kamma-verneuker is gewoonlik (maar nie altyd nie) die vrou en die derde party dan 'n man, die koekoekbul genoem. Die seks tussen die bul en die vrou is gewoonlik in die teenwoordigheid van die vaste maat. Dis dan haar metode om haar man sogenaamd te koekoek – hom te verneder met haar ontrouheid. Soos met alle kienks, vind die spel met wedersydse instemming tussen die partye plaas.
Bogenoemde is maar enkele soorte kienks van die honderde wat daar is. In een opname is ongeveer 600 kienks geïdentifisieer. Dis onder andere wat getroude en saamwonende pare in vaste verhoudings beoefen, soms met die bytrek van buitepartye. En dit was nie net kienks wat in vaste verhoudings beoefen word nie. Daar was ook die kienks van enkellopendes met seksmaats. In dié gevalle is dit dan dikwels los verhoudings (kasuele verhoudings), amper soos eennagstanings. Soms is dit individue wat van tyd tot tyd op 'n semi-gereelde basis vir kienkpret ontmoetings het. Soms is daar meer as twee teenwoordig, soos op kienkpartyjies. Verder is daar ook die kienks wat met solo-selfverwesenliking te make het en wat gewoonlik gepaardgaan met, of uitloop op, masturbasie.
Kienk is baie wydlopend. Een Amerikaanse skrywer waarsku teen 'n te eng definisie van kienk. Daar word gewaarsku dat die betekenis van kienk in seksuele kultuur gedurig verander en dat die enigste standhoudende definisie een is wat aandui dat kienk die afwesigheid is van die norm (die afwesigheid van wat sogenaamd normaal is). 'n Kienk is dus nie noodwendig die teenwoordigheid van iets konkreets definieerbaar nie.
Opsommend van wat 'n kienk is: Dis 'n uiters breë en veranderende begrip. Wat ons betref, is die definisie van kienk as "onkonvensionele seksuele smaak of gedrag", soos in die M-W-woordeboek, nie 'n slegte een nie.
Bg. definisie word in gedagte gehou by die keuse van kienk en kienky as voorkeurwoorde op seks- en erotiekgebied.
Is 'n kienk dieselfde as 'n fetisj – is die woorde sinoniem?
"Kienk" kan soms 'n sinoniem vir "fetisj" of "fetisjisme" wees, maar nie altyd nie. Oor die algemeen word 'n fetisjisme deur sielkundiges en seksuoloë as 'n kienk beskou. Maar 'n kienk is nie noodwendig 'n fetisjisme nie. Kienk is 'n breër begrip.
Die woord "fetisj" is van die Portugese woord "feitiço" wat "toormiddel" beteken. 'n Fetisjisme is seksuele aangetrokkenheid tot 'n voorwerp of liggaamsdeel (wat nie 'n geslagsdeel is nie). Dis dan die sogenaamde fetisj. Wat liggaamsdele betref, kan dit goed wees soos voete of lakterende borste. Selfs armholtes met 'n spesifieke reuk kan 'n fetisj wees. Klere van leer, lateks of viniel wat 'n rol speel voor en tydens seksspel, is tipiese fetisje. Ook sekere kledingstukke soos kouse, rompe, soorte onderklere, skoene en stewels maak dikwels vir 'n persoon 'n fetisj uit. Dis betreklik gebruiklik dat fetisje soos hierdie ook soms as kienks bekend staan.
So, as jou kienk is om in 'n sekere, moeilik inneembare posisie seks te hê, dalk omdat jy en jou seksmaat baie atleties is en julle die posisie baie stimulerend vind, maak dit nie van jou 'n fetisjis nie. Maar jy is wel 'n kienker, omdat die meeste mense nie in hierdie posisie seks het nie! Altans so dink jy!
Opsommend, as jy 'n fetisjis is, is jy uiteraard kienky. Weereens, as jy 'n kienker is, is jy nie noodwendig 'n fetisjis nie. Want tensy daar 'n voorwerp of nie-seksuele liggaamsdeel is wat jou besonderlik opgeil, is die aktiwiteit nie fetisjisties nie.
Maar dis tog so dat baie mense in die praktyk, ook kienkers en fetisjiste, nie altyd die onderskeid tussen fetisjisme en kienk tref nie. Ons hou daarmee ook rekening by ons keuse van die woorde kienk en kienky.
Evolusie in die begrip kienk
As mens bietjie dieper delf, blyk dit dat die begrip wat saamhang met die Engelse woord "kink" in seksuele verband oor die jare heen 'n evolusie ondergaan het.
In seksuele verband het "kink" sy oorsprong by verklarings 1 en 2 in die M-W-woordeboek. Daar was aanvanklik baie negatiwiteit en 'n onwenslikheid gekoppel aan die persoonlike eienskappe en gedrag wat die woord "kink" na vore gebring het. Die woord het aanvanklik gedui op "seksuele afwykings van 'n hoogs onaanvaarbare aard". Want 'n "kink" in 'n kabel, wat in Afrikaans ook bekend staan as "kink" of "kinkel", is, soos ons in die Woordeboek van die Afrikaanse Taal (WAT) hier onder sal sien, baie onwenslik. En "kink" as 'n verstandelike eienaardigheid ('n sielkundige afwyking), soos in die M-W-woordeboek en die WAT (sien hier onder), is ook nooit gewens nie.
Opsommend, in sy diepste wese hou die oorspronklike woord "kink" in Engels in seksuele terme verband met dit wat erg afwykend is, wat nie normaal is nie, wat skeef en krom is – soos ook die gevestigde Afrikaanse woord "kink" (ook "kinkel" genoem) in 'n kabel en in sielkundige verband te kenne gee. Die Engelse "kink" het oorspronklik gedui op nie-normale seks wat, soos 'n gekinkte kabel, nie reguit is nie. Dit was wat as afwykend beskou is – dit wat nie heteroseksueel was nie.
Het "kink" in Engels nog die erg negatiewe betekenis?
Betekenisvolle betekenisverbleking van "kink" van iets totaal negatief en onaanvaarbaar het egter oor die jare plaasgevind in Engels. Bogenoemde negatiewe begrippe word vandag nie meer met kienk geassosieer nie – nie in die sielkunde en seksuologie nie, en beslis ook nie deur deelnemers aan kienk nie. Die woorde "kink" en "kinky" en die begrippe wat hulle omvat, het vandag nie 'n negatiewe konnotasie vir persone wat kienk beoefen, dus hulself as kienky beskou, nie.
Die nie-negatiwiteit word bevestig deur seksuoloë en sielkundiges wat sê dat die meeste van bostaande kienks onskuldige pret is, mits dit met wedersydse instemming van die betrokke partye beoefen word. Vir sommige is dit ook positief in die sin dat dit hul verhoudinge versterk.
Dit is dus duidelik dat die seksuele woord "kink" nie meer sy oorspronklike negatiewe betekenis het nie. Dit dui nou net op seksuele andersheid in vergelyking met wat die meeste mense as normaal beskou, niks meer nie.
Dat die oorspronklike negatiwiteit nie meer geld nie, word bevestig deur die definisie van "kink" soos in 6 en dié van "kinky" soos in 2 in die M-W-woordeboek. Hierdie woordeboek reflekteer dus die evolusie wat die woorde ondergaan het baie goed.
Of Engels met "kink" in seksuele verband die negatiwiteit en ongewenstheid volledig afgeskud het, is dalk te betwyfel. Vir ons lyk dit asof vir sommige mense "kink" maar altyd 'n negatiewe konnotasie sal hê.
Vir ons keuse van woorde in Afrikaans is die belangrike – as ons sê dat die M-W-woordeboek-definisies van "kink" en "kinky" vir ons prinsipieel aanvaarbaar is – dat ons keuse van woorde in Afrikaans daarmee rekening moet moet hou.
Kom ons kyk wat word ons wys uit vertalende woordeboeke in ons soeke na geskikte Afrikaanse woorde.
Wat sê die Suid-Afrikaanse woordeboeke?
Pharos se Afrikaans-Engels/Engels-Afrikaans-woordeboek
kink: kinkel, knoop, slag, draai; kronkeling; kroeserigheid, krul (in hare); gril; morele/verstandelike afwyking.
Vir frases met "kink" gee dit:
have a kink (in the brain): (infml) 'n streep hê, nie reg wys wees nie
a moral kink: 'n morele afwyking
get the kink out of … : … weer agtermekaar kry.
kinky: (sl) pervers, skeef, bejoeks, eksentriek, sonderling; aweregs; kinkelrig, kronkelrig; kroes, kroeserig, krullerig (hare)
Vir die frase a kinky one: 'n snaaksie.
Dis duidelik dat hierdie vertalende woordeboek in die keuse van Afrikaanse ekwivalente omtrent net negatiewe en veroordelende konnotasies aan "kink" en "kinky" heg. Woorde soos "pervers" en "skeef" vel 'n skerp oordeel. Nie een van die woorde is aanduidend van die M-W-woordeboek se neutrale definisie van "onkonvensionele seksuele smaak of gedrag" nie.
Tweetalige Woordeboek van Bosman e.a.
kink: Dit gee dit dieselfde as Pharos, behalwe dat dit "kronkeling" uitlaat.
kinky: kinkelrig, kronkelig; kroes, kroeserig, krullerig (van hare); eksentriek; grillig, vol nukke, vol grille, bejoeks, bekieks, buitenissig, sonderling.
Vir die frase kinky one: snaaksie
Hierdie woordeboek heg ook meestal negatiewe betekenisse aan die woorde "kink" en "kinky", alhoewel dit minder skerp veroordelend as die Pharos-woordeboek is. Ook is hier niks wat dui op iets naby aan "onkonvensionele seksuele smaak of gedrag" nie.
Handwoordeboek van die Afrikaanse Taal (HAT) van Pearson
Slaan ons die verklarings van bg. woorde in HAT na, kom ons tot die gevolgtrekking dat nie een van bogenoemde woorde goeie ekwivalente vir "kink" en "kinky" in seksuele verband is nie. Nie een het die neutraliteit van die definisie soos in die M-W-woordeboek nie. Hulle klink almal op 'n manier negatief en veroordelend.
Ons het ook gekyk na wat die WAT bied ten opsigte van betekenisse vir die woorde "kink" en "kinkel". Dis omdat ons 'n oop gemoed het vir goeie Afrikaanse woorde vir die Engelse "kink" en "kinky" in seksuele verband dat ons die WAT ook geraadpleeg het. Want al sou ons nie iets pertinents as ekwivalente kry nie, het ons gewonder of die WAT ons dalk op die spoor van iets kan sit. Dis immers die mees omvattende woordeboek in Afrikaans.
As agtergrond het ons in gedagte gehou dat die woord "kink" in die Nederlands van ongeveer 400 jaar gelede dieselfde betekenis gehad het as die Engelse woord "kink". Want Engels kry die woord, net soos Afrikaans, uit Nederlands. Dit het toe maar bloot gedui op 'n kinkel in 'n tou, kabel, riem of ketting.
Die WAT wy 'n bespreking van ongeveer 2400 woorde aan "kink" en "kinkel". Ons fokus op die mees relevante.
Ons wou eerstens weet of die Afrikaanse woord "kink" (of "kinkel") dalk 'n goeie ekwivalent vir die Engelse "kink" in seksuele verband kan wees. Hier onder haal ons dus van die mees gebruikte betekenisse uit die WAT aan. Ons kyk hoe naby "kink" aan ons voorkeur-definisie, in seksuele verband, kom. Terselfdertyd kyk ons of "kinkel" dalk 'n oplossing bied. En verder kyk ons ook na die byvoeglike naamwoorde wat van "kink" en "kinkel" afgelei is, as moontlike ekwivalente vir die Engelse seksuele "kinky".
Voorbeeldsinne en frases uit die WAT is in skuinsskrif.
Die mees relevante verklarings vir "kinkel" en "kink" as selfstandige naamwoorde in die WAT is die volgende:
[Verkeerde] kort buig, lus, slag in 'n tou, draad, kabel, ketting of 'n dergelike betreklike lang, dun, buigbare voorwerp, gew. veroorsaak deur gedraaidheid wat nie opgeneem word as die voorwerp reguit getrek word nie; ook, skerp buig, knak in so 'n voorwerp, veral dié wat minder buigsaam is, soos 'n draad of kabel, wat bv. ontstaan as dit reguit getrek word terwyl dit 'n lus of oog vorm: Daar is 'n kink(el) in die tou (kabel, ketting) en ons sal dit eers moet reg draai voordat ons trek. Die draad was nie reguit nie, maar vol draaie en kinkels. Sit daardie skakel reg sodat die kink(el)uit die ketting kan kom. Die vislyn is vol kinkels en as jy nie mooi werk nie, sit jy netnou met 'n kraaines. As jy die opgerolde tuinslang sommer wil reguit trek, sal dit kinkels kry.
Oulike, slim, dikw. skelm plan, streek, uitweg, argument, slenterslag, bv. deur 'n ander draai, wending, interpretasie aan iets te gee; kinkeldraai, -slag: Nou wil jy allerhande draaie … maak en hier en daar spring … maar al daardie draaiery en swaaiery en kinkels en konkels sal jou niks help nie (J.H. Kruger). As 'n mens hom nie op heterdaad betrap nie, sal hy altyd met 'n kinkel uit die moeilikheid kom (Mikro).
Belemmering, beletsel, hindernis, haakplek; moeilikheid, probleem: En so 'n man moet ons regeer …; hulle is die land vol en oral 'n kinkel in ons doeltreffendheid (H.S. van Blerk). Mnr. P., 'n beroepsgholf-afrigter …, sal vir twee weke in die hoofstad vertoef om al die kinkels uit die spel van Windhoek se gholfspelers te stryk (Die Suidwester). Kinkel uitgestryk (Die Vaderland, opskrif). Toe dog ek so by myself: so is die lewetjie, vol kinkels, knope en knoeisels (Dirk Mostert). Tog was daar by hulle ontmoeting, na sy omdoling in die vreemde, 'n kink in die vroeër kameraadskaplike verhouding, deur 'n onverklaarbare selfbewustheid teweeggebring (Helmüth Luttig).
Geestelike] afwyking, eienaardigheid, streek, nuk (in 'n persoon se geaardheid); ingewikkeldheid (van 'n saak): Ik voel dat Sannie met al haar kinkels nog die eerste plaats in myn hart het (De Zuid-Afrikaan, 1891). Hoe goed verstaan Van Bruggen nie die wonderlike kinkels van Ampie se gedagtegang nie! (P.C. Schoonees). Iemand soos sy het êrens 'n emosionele kinkel gekry wat haar effens laat skrik vir die lewe (E.C.M. du Toit). Geestelike kinkels en kwinte (Audrey Blignault). Ek moet glo honderd donker kinkels uit my uit leer knoop (N.P. van Wyk Louw). Nog 'n kinkel in E. se eienaardige persoonlikheid is sy oormatige liefde vir klein opgestopte speelgoeddiertjies (Die Huisgenoot).
Die mees relevante verklarings vir "kinkel" en "kink" as werkwoorde in die WAT is die volgende:
'n Kink maak of vorm; 'n kinkel maak of vorm: Die tou het so effens gekink(el) en wou nie deur die gat gly nie. Die draad het gekink(el). Die kabel laat hom nie maklik buig nie, en die draai word nie maklik geabsorbeer nie, en daarom is dit baie meer geneig om te kink en op te kinkel.
Uit bostaande verklarings uit die WAT vir "kink" en "kinkel", as beide selfstandige naamwoorde en werkwoorde, is dit duidelik dat daar geen seksuele konnotasie aan "kink" of "kinkel" gegee word nie.
Verder is dit duidelik dat die Afrikaanse woord "kink", net soos in Engels, dui op iets negatiefs. Die woord is daarom nie geskik vir seksuele gebruik nie. So, ons het tot die gevolgtrekking geraak dat dit nie regtig 'n nuttige rol in ons seksuele woordeskat speel nie. Geen kienker sal sy of haar aktiwiteite met iets negatiefs geassosieer wil hê nie. So, as party van ons gedink het ons moet maar "kink" as ons ekwivalent vir die Engels aanvaar, omdat die woord al oeroud in Afrikaans is: Dit gaan lol!
Verder is daar die problematiese uitspraak van die tradisionele "kink". Wie van ons sal dink dis sinvol om die Afrikaanse woord "kink", waarvan die i uitgespreek word soos in "sink" en "vink", te gebruik in seksuele verband? Waarskynlik niemand nie.
Ons kom tot dieselfde gevolgtrekking met die afgeleide byvoeglike naamwoorde in die WAT vir die Engels "kinky" in seksuele verband. Ons vind hier geen gepaste ekwivalente vir seksuele en erotiekgebruik nie.
Ons gevolgtrekking oor die woorde in die woordeboeke is dus dat hulle ons nie juis gaan help met geskikte Afrikaanse ekwivalente vir die Engels "kink" en "kinky" in seksuele verband nie – nie as ons iets soek wat min of meer met "onkonvensionele seksuele smaak of gedrag" verband hou nie.
Watter ander faktore is daar te oorweeg by die keuse van geskikte woorde?
In die Afrikaanse spreektaal, in seksuele verband, kom die woorde "kink" en "kinky" soos dit in Engels uitgespreek word wyd voor. Dit blyk dat die woorde 'n nuttige funksie vervul in die algemene spreektaal en ook by kienkers. Daar is bloot nie ander ekwivalente vir die woorde nie – dus woorde met die genoemde betekenisse en wat mense gemaklik gebruik nie.
In die Afrikaanse massamedia sien mens soms ook dat die woorde "kink" en "kinky" as nie-gestandaardiseerde leenwoorde (uit Engels) gebruik word. Dit word dan meestal kursief geskryf in ooreenstemming met die skryfreëls van die Afrikaanse Woordelys en Spelreëls (AWS). Soms word die woord tussen aanhalingstekens geplaas as 'n aanduiding dat dit 'n Engelse leenwoord is. Dit is dus duidelik dat die media ook behoefte het aan behoorlike ekwivalente vir wat in Engels bekend staan as "kink" en "kinky". Ook hulle het nog met niks konkreets vorendag gekom nie.
Om woorde kursief of tussen aanhalings te skryf is altyd lastig. Dit dui op 'n gebrek in die taal. Ons wil tog sekerlik woorde hê vir "kink" en "kinky" wat as volwaardige Afrikaanse woorde beskou kan word – en dus ook in woordeboeke opgeneem kan word. Mens sien soms dat in die media 'n kienk beskryf word as iets "aweregs". As mens in die HAT kyk wat dit beteken, is dit maar ook uiters negatief. Want "aweregs" dui op iets verkeerds, iets agterstevoor of onderstebo – iets nie reg nie. Dis, in terme van ons definisie, nie geskik vir 'n seksuele kienk nie!
Ons keuse van woorde moet hulle ook leen tot afleidings en samestellings. Want as afleidings en samestellings nie gevorm kan word nie, het hulle erg beperkte gebruik.
En verder moet dit woorde wees wat in die spreektaal met gemak gebruik kan word – liefs kort en kragtige woorde.
Dis duidelik dat ons tot op hede nie ander woorde vir die begrippe "kink" en "kinky" in Afrikaans gehad het nie. Omdat daar behoefte aan die woorde is, word hulle in die spreektaal gebruik asof hulle Afrikaanse woorde is. Hulle blyk reeds goed ingeburger te wees.
Op hierdie stadium het ons die volgende vrae oor "kink" en "kinky":
(a) Wil ons vir ewig voortgaan om die woorde kursief of tussen aanhalingstekens te skryf? Ons meen dis baie lastig. Dit dui, elke keer as dit so geskryf word, op 'n gebrek in die taal. Dis iets wat ons nie wil hê nie.
(b) As ons dan nie kursief of tussen aanhalingstekens wil skryf nie, kan ons die woorde dan nie maar net so – ongekursiveer – gebruik nie? Wat is dan die implikasie vir afleidings en samestellings? Wat is die moontlikheid van dubbelsinnigheid en verwarring? As ons "kink" in 'n sin teëkom, gaan ons dan vir seker weet wanneer dit dui op die seksuele, eerder as fisiese of dalk sielkundige goed? Gaan ons nie die woorde juis assosieer met iets negatiefs nie? 'n Ernstige besinning dui vir ons daarop dat daar probleme gaan wees as "kink" en "kinky" as ongeëtiketteerde woorde – deur óf skuinsskrif óf aanhalingstekens – in teks gebruik gaan word.
(c) As die skryfwyse "kink" en "kinky" dan problematies is, kan ons dit nie regstel met 'n spellingaanpassing nie? Kan ons hulle nie so skryf dat: (i) hulle nie skuinsskrif of aanhalingstekens benodig nie?, (ii) dat daar nie verwarring is oor wat hulle beteken nie? en, (iii) dat hulle as volwaardige Afrikaanse woorde beskou word nie?
Wat (c) betref, is die antwoord vir ons helder en duidelik: As ons die spelling kienk en kienky maak, soos in die begin van hierdie artikel voorgestel, word al die genoemde probleme ondervang. Hierdie woorde, sonder skuinsskrif of aanhalingstekens in teks geskryf, sal uitstaan as iets heel anders as wat deur enige ander woord in Afrikaans aangedui word. Hulle kan met niks verwar word nie. Spellinggewys sal hulle nuutskeppings wees.
Kom ons werk sistematies deur die hele proses om seker te maak dat die keuse van kienk en kienky oukei is.
Hoe regverdig ons die begrippe en die spelling "kienk" en "kienky" in Afrikaans?
Die woorde "kink" en "kinky" het uit die Engels die Afrikaanse spreektaal op 'n natuurlike manier die taal binnegekom. Dis deur 'n proses wat taalkundiges ontlening noem. As die woorde aanvaarbaar is – soos dit duidelik blyk – maar die Engelse spelling probleme lewer, dan moet ons bloot die spelling probeer aanpas. Ons moet dit op so 'n wyse doen dat die woorde deel van die gestandaardiseerde Afrikaanse woordeskat word – ook in woordeboeke opgeneem kan word.
Laat ons ons dus lei deur die taalkundiges.
Op die werf Afrikaans.com vind mens die volgende deur die taalkundige Jana Luther onder die opskrif Nuwe neigings in Afrikaans, of is dit nou trends … (kyk by: https://afrikaans.com/2019/11/19/nuwe-neigings-in-afrikaans-of-is-dit-nou-trends/ )
Onder die subopskrif "Nou wat is ontlening dan?" skryf Luther soos volg:
"Ontlening (p.85 van die HAT Taal- en Feitegids) behels die oorneem van woorde of frases uit een taal in 'n ander."
Sy skryf verder: "Ontlening kan op verskillende maniere geskied, bv.:
(a) deur 'n woord, of uitdrukking regstreeks en onveranderd oor te neem (soos venue, muffin, speaker, township, eisteddfod);
(b) deur 'n woord of uitdrukking uit 'n ander taal as jou eie te translitereer (soos perestroika, feng shui, soesji, tsoenami);
(c) deur 'n woord of uitdrukking aan te pas by jou eie taal se klank- en spellingstelsel, m.a.w. verafrikaanste leenwoorde (soos baie, blatjang, impi, gogga, setlaar, sjokolade, toi-toi); of
(d) deur die elemente van die leenwoord of -uitdrukking te vertaal (leenvertaling), soos byvoorbeeld, korfbal, lughawe, vonkprop, tandepasta, waterkastaiing."
Wat die ontlening van "kink" en "kinky" uit Engels betref, lyk (a), (b) en (d) nie lewensvatbaar nie.
Die woorde kienk en kienky kan egter as ontlenings beskou word wat in kategorie (c) val. Hulle het dan dieselfde paadjie geloop as die volgende woorde uit Engels, bo en behalwe die in (c) gelys: akuut (acute), assesseer (assess), avokado (avocado), barok (baroque), boks (box), evalueer (evaluate), fetisj (fetish), filosofie (philosophy), fleksietyd (flexitime), illustreer (illustrate), insulien (insuline), intervensie (intervention), jippie (yippee), juppie/jappie (yuppy), kasserol (casserole), kurio (curio), kys (case), nektarien (nectarine), oukei (okay), orraait (all right), paloeka (palooka), pienk (pink), poeding (pudding), repudieer (repudiate), rewolwer (revolver), rigied (rigid), sjiek (chic), stres (stress), tenk (tank), tjip (chip), tjop (chop), toffie (toffy, toffee), visie (vision) en vlos (floss).
Hierdie is maar enkele voorbeelde van woorde wat uit Engels in Afrikaans ingekom het en dan deur spellingaanpassing gestandaardiseer is. Daar is nog vele ander.
Dis dus verblydend om te weet as ons woorde vir die Engelse "kink" en "kinky" in seksuele verband, nl. kienk en kienky, niks anders is as 'n verafrikaansing van die Engelse woorde deur spellingaanpassing nie.
Is "kienk" en "kienky" nie anglisties nie?
Die antwoord is nee, glad nie. Vir iets om anglisties te wees moet dit iets in die taal verdring. Die woorde "kienk" en "kienky" verdring niks; inteendeel, dit verryk die taal.
Die volgende webwerf werp lig op die kwessie van anglisismes: https://www.beterafrikaans.co.za/website/mob.php?pag=163
Uit bg. verwysing is dit duidelik dat kienk en kienky nie anglisties is nie.
Is die spelling "kienk" en "kienky" taalkundig aanvaarbaar?
Wat kienk betref, ons vind geen probleem met hierdie spelling nie. Die ie-klank is presies soos Afrikaanse mense al jare lank die Engelse "kink" uitspreek – met die ie soos in pienk, pieng, sien en tien.
Die spelling-alternatief kink is nie aanvaarbaar nie. Want die normale uitspraak van die woord kink – wat ons in die WAT hierbo gesien het – is met die i soos in vink, sink, ink en blink. Dis nie hoe Afrikaanssprekendes die woord in seksuele verband uitspreek nie.
Dis dus belangrik dat op seks- en erotiekgebied die spelwyse van die woord dit duidelik moet onderskei van die Afrikaanse woord "kink", waarvan ons gesien het dat dit 'n sinoniem is vir "kinkel" (en ook negatief is). Ons meen daarom kienk is die antwoord.
Dit uitspraak kienk het gekom om te bly. Ons het net die spelling daarby aangepas. In terme van die Afrikaanse fonetiek is daar geen fout daarmee te vind nie.
Wat kienky betref, is die ie-klank net soos by kienk in orde. Dis in ooreenstemming met die algemene uitspraak.
Maar wat van die y-uitgang? Waarom nie ie nie?
Ons het reeds in Afrikaans, as voorbeeld, die woord sexy. Dis 'n gestandaardiseerde Afrikaanse woord wat uitspraak en spelling betref. Die y-uitgang maak 'n adjektief van die selfstandige naamwoord "sex". Deur kienky te aanvaar, is ons lynreg in die geselskap van die oorwegings vir sexy. Die y was vir sexy nodig en dis nou nodig vir kienky.
Hoekom die y-uitgang? Want die ie-uitgang werk normaalweg nie vir 'n byvoeglike naamwoord nie. Daar is te veel gebruike vir die ie-uitgang by Afrikaanse woorde. Neem sexy. Iemand kon besluit het dit moet eerder "seksie" wees. Dit sou erge verwarring veroorsaak het, want "seksie" het heelwat ander betekenisse, soos in "seksie van die gemeenskap", "seksie van die gebou" en "seksie in 'n lyk maak om die oorsaak van die dood vas te stel". Daar is ook die kwessie van verkleining, waarvoor die ie-uitgang in Afrikaans dikwels gebruik word. Kienkie sou dan heel nuttig dui op 'n klein, minder belangrike, kienk. Argumentsonthalwe sou mens kon sê: "Met daai ou geringe kienkie van haar, beskou haar man haar nie juis as kienky nie."
'n Ander y-uitgang-woord waar die y dieselfde funksie het en die taal binnegesluip het is "trieky". Dis weliswaar ook nog nie gestandaardiseer nie, alhoewel "triek" wel is. Ook by hierdie woord vorm die ie nie 'n gerieflike manier om die adjektief te vorm nie. Die y-uitgang doen dit wel, by wyse van ontlening uit Engels.
Die keuse van y vir die adjektief en die ie vir verkleining toon die nut van die y. Die y-uitgang leen hom ook tot maklike vorming van die vergrotende en oortreffende trap, nl. kienkyer en kienkyste. Geen deeltekens is nodig nie.
Opsommend, dis belangrik dat die y-uitgang gebruik word – en die woord as kienky gespel word.
Help "kienk" en "kienky" om van die negatiwiteit weg te kom?
Na ons mening help die woorde beslis om aan die negatiwiteit van die oorspronklike Engels, "kink" en "kinky", te ontkom. Die woorde, synde nuutskeppings (deur ontlening), eggo nie die negatiwiteit van die Engelse "kink" en "kinky" nie – ten minste nie op skrif nie.
Op die langer termyn kan die skrifvorme help om ook in die spreektaal van die negatiwiteit weg te kom.
Leen die woorde hulle tot afleidings en samestellings?
Ons meen dat deur die woorde volgens die Afrikaanse spellingstelsel te spel, daar uitvoerig bygedra word tot die vorming van afleidings soos: kienkyrig, kienkerig, kienkagtig, kienker, kienkster, verkienk, ontkienk, kienkend, kienkerig. En samestellings soos kienkmaat, kienkpartner, kienkbeoefenaar, kienkverslawing, kienkparty(tjie), kienkgewoonte, leerkienk, latekskienk en poniekienk volg maklik. Die moontlikhede is onbeperk.
Onderstaande volg 'n paar woorde met kienk as stam – met hul verklarings en voorbeeldsinne. Dit toon hoe produktief die woorde is in terme van die vorming van (nuttige) afleidings.
kienk 1 (selfstandige naamwoord): onkonvensionele seksuele smaak of gedrag "Sê vir ons wat is jou kienk," skryf sy op die blog. Sy kienk is looiery; hy hou daarvan dat sy vrou hom pak gee met sy leerbelt. Beoefenaars van kienk is oor die algemeen erg stiekem, maar hier en daar kom mense uit die kas met hul kienks. Jy kan die kienk verhoog deur 'n vibrator by te trek, is die advies op die sekswerf.
kienk 2 (selfstandige naamwoord): Dis 'n tweede betekenis van kienk. Dis 'n massanaamwoord vir aktiwiteite/dinge wat met kienkygeid te doen het. Op die partytjie was daar baie kienk. Die seks-ekspo was omtrent net oor kienk.
kienkie (selfstandige naamwoord): Dis die verkleinwoord van kienk. "Dis maar net 'n ou klein kienkie van my hierdie waarby jy jou sal moet aanpas," sê sy vir haar man toe hy haar skeef aankyk.
kienky (byvoeglike naamwoord, bywoord): Dis om 'n kienk te beoefen, of om tot 'n kienk geneig te wees "Ek wil vanaand 'n bietjie kienky wees," sê sy vir haar man. Ek hou van kienky speelmaats. As sy met jou speel, gaan sy kienky speel. Sy voel baie kienky en gaan hom vanaand nie laat wegkom nie. Ek hou van kienky seks. Daar is 'n kienkyseks-opsomming in die handleiding.
kienkyer (byvoeglike naamwoord, bywoord): die vergrotende trap van vergelyking van kienky (L.W. net soos by "sexyer" word die y nie vervang deur 'n i nie (waar dit in Engels wel gedoen word). 'n Deelteken op die e is nie nodig nie.) Sy is heelwat kienkyer as haar man. Kienkyer as dit het ek nog nie gesien nie. "Om die seksposisie kienkyer te maak, gebruik 'n das of boeie om die polse en enkels teë te hou," sê die seksuoloog.
kienkyste (byvoeglike naamwoord, bywoord): die oortreffende trap van vergelyking van kienky Dis die kienkyste ding wat ek nog gedoen het. Gisteraand, op haar kienkyste, het sy haar ponieboy-slaaf laat kruip en hom al wiksende met haar peits op sy rug gery.
kienkerig (byvoeglike naamwoord, bywoord): asof jy 'n kienk het (L.W. Die betekenis is baie na aan "kienkyrig", "kienkyagtig" en "kienkagtig") Sy het nogal kienkerig gelyk met daai breë leerhalsband om haar nek, maar dit was toe maar net 'n normale versiering.
kienkyrig (byvoeglike naamwoord, bywoord): asof jy kienky is (L.W. Die betekenis is baie na aan "kienkerig", "kienkyagtig" en "kienkagtig") My man het die laaste tyd kienkyrig begin optree – heeltyd gesê hy wonder hoe dit is om vroue-onderklere te dra. Dis eers laas Saterdagaand, toe hy met een van my pênties aan voor my kom staan het, dat ek besef het hy is nie net kienkyrig nie; hy is regtig kienky.
kienkyheid, kienkygeid (selfstandige naamwoord): die gebruik van nie-konvensionele seksuele praktyke, gegrippe of fantasieë Baie mense vermaak hulself met kienkyheid. Al haar kienkygeid het gemaak dat sy nou sommer 'n hele paar kienky mansvriende het. Kienkyheid vind al groter aanvaarding in die samelewing.
verkienk, kienkyfiseer (werkwoord): kienky maak Sy het haar man so verkienk dat hy nou die leiding in kienk in hul verhouding begin neem het. Baie van die swiengers hou nie daarvan dat die eienaar van die klub die atmosfeer so kienkyfiseer nie.
kienkagtig (byvoeglike naamwoord): soos 'n kienk (L.W. Die betekenis is baie na aan "kienkyagtig", "kienkerig" en "kienkyrig") Die mondering wat sy op die partytjie gedra het, het baie kienkagtig gelyk – alhoewel ons weet sy is nie 'n kienker nie.
kienker (selfstandige naamwoord, persoonsnaam): iemand wat van kienky seks of ander kienky erotiese aktiwiteite hou en dit beoefen Kienkers verskil aansienlik in gender en seksuele oriëntasie. Van al die kienkers in daardie kommune is hy seker die kienkyste. Jy kon sommer sien daai paartjie op die partytjie is kienkers.
kienkster (selfstandige naamwoord, persoonsnaam): die vroulike vorm van kienker (soos "skryfster") (L.W. die woord "kinkster" in Engels is die ekwivalent van kienker; dit het nie 'n vroulike vorm nie.) Daar was 'n paar oulike kienksters op die partytjie en die manne het om hulle saamgedrom.
ontkienk (werkwoord): Die kienk laat weggaan. Sy neem haar voor sy gaan hom ontkienk; sy hou niks van sy kienkerigheid nie.
Bg. woorde is nuttig om 'n veelheid van begrippe op seksuele en erotiekgebied uit te druk. Dit ondervang probleme en voldoen aan behoeftes waaraan voorheen nie maklik voldoen kon word nie.
Reikwydte van woorde met die stam "kienk"
Ons wil net beklemtoon dat die woord kienk en al sy afleidings en samestellings slegs op seks- en erotiekgebied van toepassing is. Dit vervang geensins die Afrikaanse woorde "kink" en "kinkel" en al hul bestaande afleidings, in die nie-seksuele sin, nie. Woordeboeke hoef niks weg te laat nie; hulle kan maar net die nuwe woorde byvoeg.
Die woorde kienk en kienky as die Afrikaanse ekwivalente vir die Engels "kink" en "kinky" op seksuele en erotiekgebied is nuttige toevoegings tot die taal.
Die woorde bestendig die gebruik van woorde wat lank reeds in die Afrikaanse spreektaal gebruik word, op skrif.
Die woorde pas lynreg in die spellingsisteem in en vereis geen uitspraakaanpassing in Afrikaanss nie.
Die woorde is uniek en daar is geen moontlikheid van verwarring met ander bestaande woorde nie.
Die woorde verdring geen bestaande woorde nie en word daarom nie as anglisisties beskou nie.
Weens die eenvoudige spelling leen die woorde hul maklik tot afleidings en samestellings met ander woorde.
In die skriftelike vorm het die woorde nie die negatiewe konnotasie wat die Engelse woorde "kink" en "kinky" dalk nog in 'n mate oorhou nie. Dis moontlik dat die woorde as leenwoord-nuutskeppings op die langer termyn ook in die gesproke taal van die negatiwiteit ontslae sal raak.
In die geheel is die woorde taalverrykend, nie net vir erotici en kienkbeoefenaars en belangstellendes nie, maar in die algemene woordeskat van Afrikaans.
Ons sal poog om in die toekoms hierdie woorde met hul besondere spelling, waar van toepassing, op Kombiekiehier te gebruik.
Ons hoop ons het ons lesers en skrywers 'n betreklik nuttige woordeskat op die gebied van kienk gegee.
Vrae en kommentaar is welkom.
Die dildo: beskrywing, woordherkoms, geskiedenis en terminologie
Hierdie artikel handel oor die woord "dildo" – die definisie daarvan, 'n breë beskrywing en die herkoms van die woord. Ek gee ook 'n bietjie detail oor sy geskiedenis. In die proses word 'n begin gemaak om dildoterminologie te identifiseer.
Een doelwit is om op die langer termyn woorde en uitdrukkings wat die dildo en sy gebruike beskryf, ook verwante woorde, uitgebreid te lys. Hoe beter mens jou gedagtes oor die dildo mondeling en skriftelik kan uitdruk, hoe meer effektief kan jou omgang met die dildo wees – fisiek en in die verbeelding. Mens se pret kan soveel groter wees as jy weet hoe om jou gedagtes oor die dildo in alle soorte situasies met mekaar te deel. Origens, masturbasie met die dildo en dildo-geleide seks kan dan soveel lekkerder wees. Orgasmes kan soveel genotvoller wees!
Die woord dildo en verwante terme is al reeds wyd gebruik op Kombiekiehier en vind steeds plaas. 'n Soektog met "dildo" in die soekblokkie lewer tientalle stories en artikels op. Dis almal waardevolle bronne oor 'n beter begrip van die dildo en sy nut.
Daar is geen twyfel daaroor nie dat die dildo 'n baie belangrike rol in ons sekslewens speel.
Wat in hierdie artikel probeer word, is om die onderwerp van die dildo en sy terminologie sistematies en semi-wetenskaplik aan te pak. Hopelik, met behulp van lesers en skrywers, sal al die lesers dan uiteindelik betreklik omvattende kennis oor die dildo en sy variante, tesame met goeie terminologie, in 'n kompakte formaat op Kombiekiehier kan kry.
Laat ons by 'n definisie van die woord "dildo" begin. Vir my 'n nuttige definisie is die volgende: "Die dildo is 'n passiewe sekshulpmiddel wat soos 'n fallus of fallusagtig lyk, waarmee vaginale, anale of orale penetrasie kan plaasvind en wat, behalwe vir seks tussen individue, ook gebruik kan word vir vroulike masturbasie."
Definisies soortgelyk aan hierdie een kom voor in gesaghebbende woordeboeke soos die Amerikaanse Merriam-Webster-woordeboek en die Britse Cambridge-woordeboek. Hierdie definisies dek myns insiens nie alle belangrike fasette nie; daarom dat ek self my hand aan een gewaag het.
Ongelukkig kon ek geen definisie in 'n Afrikaanse verklarende woordeboek, bv. die Handwoordeboek van die Afrikaanse Taal (HAT), kry nie. In Pharos se Afrikaans-Engels / Engels-Afrikaans-woordeboek word "dildo" en "kunspenis" as Afrikaanse ekwivalente vir die Engelse "dildo" aangedui.
Gelukkig word "dildo" en sy meervoud "dildo's" in die woordelys van die jongste (11de) uitgawe van die Afrikaanse Woordelys en Spelreëls (AWS) aangedui.
Die woord "passiewe" in die definisie sluit elektromeganiese sekshulpmiddels soos die vibrator (of triller) uit. Dié is 'n heel ander onderwerp wat nie in hierdie artikel bespreek word nie.
In terme van die definisie word die dildo hoofsaaklik gebruik vir penetrasie van die vagina, anus of mond.
In eenvoudiger taal sou mens kon sê: 'n Dildo is 'n nagemaakte piel – 'n kunspiel of kunsvool. Dit kan vir stimulasie by 'n vrou se poes, hol of mond ingesteek word en ook by 'n man se hol of mond. Iemand anders kan die insteekwerk doen, of jy kan dit self doen – as jy masturbeer.
In wese was daar by die oorspronklike dildo's – in verskeie kulture – die begeerte om 'n vrou te plesier met iets anders as 'n penis. Die fokus was nog altyd baie sterker op die vrou, eerder as die man. Die dildo is reeds vir duisende jare in gebruik vir die behaging van die vrou. Die gebruik vir manlike plesier het maar enkele dekades gelede ontstaan.
In wat volg bespreek ons verskeie aspekte van die dildo, ook van sy mees prominente gebruiksvariasies. Die bespreking hang saam met die woorde en terme – want dis ons hooffokus – vir beter begrip en kommunikasie. Om hierdie rede word relevante woorde en terme waar dit die eerste keer gebruik word kursief geskryf.
Die dildo, in sy mees basiese vorm en sy historiese rol as nagemaakte stywe penis, is aanvanklik van natuurlike materiale soos sliksteen, hout en leer gemaak. Hout was sekerlik vir honderde jare, tot redelik vroeg in die 20ste eeu, die mees algemeen beskikbare materiaal. Vandag, egter, kry mens dildo's in 'n groot verskeidenheid materiale, elk met sy voor- en nadele. Jy sal hier en daar ook nog dildo's van hout kry, veral onder amateurdildomakers. Van hulle kan baie trots wees op hul skeppings van hoëkwaliteit-hout, pragtig afgewerk tot gepoleerde kunspiele wat soms die fyn detail van 'n ware piel vertoon. Ek is seker hul vroulike sekspartners waardeer so 'n houtpiel ten seerste, in ag nemende die sorg waarmee dit gemaak is.
Die dildo is aanvanklik, in die oudste kulture, hoofsaaklik gemaak vir die fisieke stimulasie van 'n vrou deur die manipulasie van haar vagina, deur haarself. Dis vandag nog die hooffokus van die meeste dildo's wat te koop aangebied word. Vir vroue wat nie gereeld seks het nie – om watter rede ook al – is dit 'n baie nuttige instrument. In hierdie verband word soms die term selfhelp gebruik. Jy help jouself, in die afwesigheid van 'n sekspartner. Jy kan ook sê jy help jouself uit.
Weens die gebruik om die vagina daarmee te stimuleer, is die klassieke en ook die hedendaags mees gebruikte vorm van die dildo dié van 'n fallus – die stywe penis van 'n man. Dis daarom dat kunspiel en kunsvool sinonieme is wat gemaklik op die tong lê.
Die fallusvorm help nie net vir effektiewe penetrasie en stimulasie van die vagina nie; daar is ook 'n psigiese aspek by betrokke. Dis daarom dat vir baie vroue dit belangrik is dat die dildo so na as moontlik na 'n regte stywe piel lyk. Hulle wil romantiseer en fantaseer, wanneer hulle die dildo in hul vagina gebruik, asof hulle gepenetreer word deur 'n regte piel. 'n Lewensgetroue voorkoms is dus een van die dinge waarna vroue dikwels sal kyk as hulle 'n dildo aanskaf. Dan is kleur, vorm en hoe dit in die hand voel gewoonlik vir hulle belangrik.
Baie soorte materiale waaronder natuurlike stowwe, maar veral kunsstowwe, word vandag gebruik vir die maak van dildo's. Daar kan in 'n volgende artikel hieroor uitgebrei word.
Opsommend dus, die mees algemene gebruik van die dildo is vaginale stimulasie, hoofsaaklik deur die eienares van die vagina, tydens masturbasie.
Maar die dildo word ook soms deur die vrou se manlike seksmaat aangewend om haar vaginaal daarmee te plesier – gewoonlik by wyse van voorspel tot penetratiewe seks.
'n Vroulike seksmaat is ook soms ter sake. Meer hieroor ondertoe.
Die dildo word gewoonlik handmatig gebruik. Dit wil sê, dit word met die hand ingesit en die bewegings daarmee in die vagina word met die hand uitgevoer. Die bewegings boots gewoonlik so goed as moontlik die bewegings van 'n man se stywe penis tydens naaiery in die vagina na. Die dildo word dus met die hand heen en weer in die vagina – in en uit – gewerk om die wande van die vagina te stimuleer. Dit kan in baie moontlike posisies in die vagina gemanipuleer word, om verskillende dele van die vagina aan te raak en verskillende sensasies teweeg te bring.
Om die dildo maklik in die vagina te kan insteek en bewegings daarmee uit te voer, het dit gewoonlik 'n mate van stewigheid nodig – soos dié van 'n erekte (stywe) manlike piel. Verskillende grade van stewigheid word verkry deur verskillende materiale te gebruik.
Alhoewel die mees basiese vorm van die dildo dié is van 'n erekte penis, is daar egter vele produkte op die mark wat onder die naam soortnaam dildo verkoop word wat nie 'n fallusvorm – soms nie eens naastenby 'n fallusvorm – het nie. Dis veral die geval by dildo's wat vir anale stimulasie gebruik word. Hulle is dikwels kleiner as vaginale dildo's en het 'n ander vorm. Hierdie soort dildo's word dikwels 'n anale prop of holprop genoem. Dit het gewoonlik 'n soort nek. Dis sodat na insteking, die anale ringspier natuurlikerwys om die nek saamtrek en dit dan in plek bly – en jy jou hand kan wegneem. Dit het gewoonlik ook 'n soort flens aan die basis, sodat dit nie heeltemal in die rektum kan inglip nie. Holproppe, wanneer vir poniespel in BDSM gebruik word, word gewoonlik van 'n perdestert voorsien. Nieteenstaande die beskikbaarheid van holproppe word fallusnabootsende dildo's ook vir anale stimulasie gebruik. Dis maar 'n kwessie van smaak.
Die een eienskap wat omtrent alle penisnabootsende dildo's – ook enkelkopdildo's gemeen – het, is dat dit vashouplek aan die een end het. Hierdie sogenaamde handvatsel of handgreep is sodat mens dit stewig met die hand kan vasvat en dit maklik by die betrokke opening – die vagina of die anus – kan inserseer (insteek).
Oor die algemeen kan die meeste dildo's ook by die mond ingesteek word, hoofsaaklik om dit met speeksel te smeer. Mond-insersering word egter ook deur vroue beoefen om die suig van 'n man se piel na te aap, 'n aksie wat psigiese bevrediging tydens masturbasie meebring. Met die een hand kan sy die dildo in haar mond hou – dalk 'n bietjie in en uit beweeg en dit op en af lek – terwyl sy met die ander hand haar poesie handmatig stimuleer. Na 'n ruk kan sy dan die met speeksel gelubriseerde dildo in haar vagina steek en haar poesie verder daarmee stimuleer.
Die ontwikkeling van dildo's het oor die jare gevorder tot waar mens al geruime tyd spesiale dildo's vir lesbiese of biseksuele vroue kry. In hierdie rol is die dildo gewoonlik aan 'n harnas aan die onderlyf van die vrou gemonteer. Die plesiergewende vrou sal dan die ontvangende vrou in enige van 'n aantal style met die dildo naai. Hierdie dildo's word staan gewoonlik as een van die volgende bekend: aangorddildo, aangespe-dildo, aanbinddildo, aanbinderdildo, voorbinddildo en voorbinderdildo. In die omgangstaal word hulle ook kortweg aanbinders of voorbinders genoem.
Alle aanbinders is egter nie voorbinders nie, want mens kry ook gesiggemonteerde dildo's. Met so 'n dildo pomp jy 'n poesie met jou gesig.
Aanbinddildo's word toenemend gewild vir lesbiese of biseksuele plesier.
In onlangse tye het daar die sogenaamde vaginahegtingsdildo's op die mark begin kom. 'n Harnas is dan nie meer nodig nie. Ons kan in 'n volgende artikel meer aandag hieraan gee.
Die harnasgemonteerde dildo word egter deur baie vroue verkies uit 'n psigiese oogpunt. Die harnas is dikwels van leer, wat 'n fetisj-waarde vir sommige vroue het. Die voorkoms van die leer en die gevoel daarvan op die vel, veral waar die bande onder om die boude span en in die lieste inloop – langs die poeslippe – verooraak seksuele opwinding. Ook lateksharnasse is gewild, natuurlik onder lateksfetisjiste.
Die naaiery met 'n aanbinder is baie naby aan die ware jakob – dit gee stimulasie baie naby aan wat 'n stywe piel sou doen. Die vrou met die aanbinder sal, dikwels met haarself in die missionêre posisie, die ander vrou naai. Ook baie gewild is dat die vroulike gewer die vroulike ontvanger in die hondjieposisie naai.
Daar is aanduidings, uit pornofilms van die 1920's, dat aanbinderdildo's met leerharnasse toe al in gebruik was – vir beide missionêre en hondjiestyl-naaiery.
Die vrou met die aanbinder kan die ander vrou met die dildo ook anaal penetreer, 'n praktyk wat al hoe gewilder word.
Vir alle praktiese doeleindes kan die vrou met die aanbinder die ontvangende vrou in enige styl naai waarin 'n man haar kan naai.
'n Voorbinder word deur vroue ook soms op mans gebruik. Sy sal met 'n gewone aanbinddildo of 'n dildo spesiaal daarvoor gemaak, 'n man in die hol naai. Dis iets wat as penning bekend staan, weens die feit dat die dildo 'n soort pen is wat in die man se hol – sy anus en rektum – gesteek word. Met penning word onder andere die prostaat van die man gestimuleer, iets wat dikwels tot sy orgasme lei.
Met dildonaaiery moet daar vryelik van glymiddel gebruik gemaak word. Dis baie wys om met naaiery in enige posisie 'n glymiddel te gebruik, in ag nemende dat die dildo nie sy eie smeermiddel afskei nie. Dit het dus nie die voordeel van die lubriserende effek van prekom (voorvog of voorloop) soos by 'n ware piel nie. Alhoewel die vagina sy eie smeermiddel afskei, is daar omstandighede – veral aan die begin van 'n naaisessie – waarby die vagina droog kan wees. 'n Glymiddel is daarom soms essensieel. Om aan die veilige kant te bly moet mens dit maar altyd aanwend.
Met veral holnaaiery moet 'n goeie lubrikant rojaal gebruik word – aan beide die ringspier en die dildo gesmeer – om ongemak, pyn of besering te verhoed.
'n Ander geval waar biseksuele of lesbiese vroue met 'n dildo plesier kan hê, is met die dubbel-end-dildo (ook tweekop-dildo, dubbelkop-dildo, of kortweg dubbeldildo genoem). Dis soos twee gewone dildo's wat by hul agterkante naatloos aanmekaar geheg is. Die dildo word dan so gebruik dat dit gelyktydig by die twee vroue se poesies indring. Vir hierdie doel is 'n dubbeldildo kop tot kop ten minste twee keer so lank as 'n enkelkopdildo. Die dubbeldildo kan maklik 'n lengte van 'n halwe meter of meer hê, ten einde gemaklike indringing by albei vroue, met hulle in 'n sit-lê-posisie, te bewerkstellig.
In een variasie van stimulasie met die dubbeldildo sit-lê die vrouens met hul bekkens wat na mekaar toe wys – die vulvas 'n 30 cm of so van mekaar. Die bene by albei is wyd oop en die een se bene lê oor die ander. Elkeen het 'n end ('n kop) van die dildo in haar vagina. Deurdat een of albei vroue tegelyk stootbewegings uitvoer, plesier hulle mekaar. As albei stootbewegings doen moet dit gesinchroniseerde teëgestelde bewegings wees, sodat effektiewe gelyktydige indringing by albei vroue plaasvind. Ongesinchroniseerde naaibewegings kan die dildo by die poesie van een of albei laat uitval. Die natuurlike neiging by albei vrouens is egter gewoonlik om die stootbewegings gesinchroniseerd na en weg van mekaar te doen.
As 'n variasie van bogenoemde, kan die vroue in 'n skêrposisie met hul bene lê. Hulle lê dan op hul sye mekaar en stoot. Een voordeel van die skêrposisie is dat die poesies nader aan mekaar kan wees en 'n korter dildo dan goed kan werk.
In 'n ander variasie van dubbelkopdildo-gebruik kan albei vroue op hul hande en knieë staan, met hul agterstewes wat na mekaar wys. Met die dildo by al twee se vaginas in plek, kan hulle mekaar dan heerlik ry deur gelyk vorentoe en agtertoe te pomp – dus weer eens gesinchroniseerd.
Wat nie vergeet moet word nie, is die voorspel tot die gebruik van die dubbeldildo deur twee vryers. Dis dikwels vir die partye lekker – en nodig – om eers die dildo se koppe in hul monde te neem terwyl hulle vir mekaar kyk. Deur die dildo's se koppe en voorste skagdele, net soos by 'n regte piel, te lek en te suig, stimuleer hulle mekaar psigies terwyl hulle die dildo's met hul speeksel lubriseer. Dikwels is dit egter nodig om maar ook van 'n spesiaal geformuleerde glymiddel (soos Astroglide) gebruik te maak teen die tyd dat die speekselgelubriseerde dildo reg is om by die poesies ingesit te word. Hoe meer die glymiddel en hoe minder die kans vir ongemak of seerkry, hoe beter.
Goeie glymiddels is natuurlik by die meeste apteke beskikbaar.
'n Ander vorm van voorspel by 'n vrou-alleen-tweesaam met 'n dubbelkopdildo, met die vroue teenoor mekaar sittend soos hierbo, is soos volg: Die een vrou sal met die hand die geïnserseerde dildo – by albei vroue – stadig heen en weer werk. Dit word vir 'n ruk lank gedoen, voordat sy dan die heen-en-weer-werkery aan die ander vrou oorhandig. Met die omruiling van die rolle word 'n soort gelykheid tussen die vroue bewerkstellig – 'n gevoel van gelykberegtiging word by die vroue geskep. Nie een voel sy kry nie haar regmatige deel nie. Wanneer al twee op hierdie wyse goed opgewerk is, kom hulle in 'n sit-lê of skêrposisie en word daar oorgegaan tot gesamentlike dubbeldildo-naaiery.
In 'n verdere variasie van dubbeldildo-gebruik, kan 'n derde party – byvoorbeeld 'n man in 'n driesaam-situasie – die dildo met die hand in die middel vasvat en dit heen en weer in die twee vroue se poese beweeg.
Dubbeldildo-holnaaiery met die twee vroue in 'n sit-lê-posisie is ook moontlik. Net soos by dubbeldildo-poesnaaiery kan beide na mekaar wysend sit-lê met kussings onder die boude en met die bene opgetrek – om die anusse bloot te stel vir dildo-insersie. Of hulle kan ook op hande en knieë, met hul agterstewes na mekaar toe, staan. Dieselfde geld natuurlik vir twee mans wat met mekaar anaal verkeer. Hulle kan met behulp van die dubbeldildo net soos die vrouens teenoor mekaar op kussings sit-lê, of met hul gatte na mekaar op hande en knieë staan.
Vele ander posisies met die dubbeldildo is moontlik; slegs beperk deur die gebrek aan verbeelding deur die dubbeldildo-gebruikers!
'n Kort beskrywing oor die dildo en sy gebruike kan gevind word in https://af.wikipedia.org/wiki/Dildo. Daar is ook 'n paar oulike foto's van dildo's, insluitende anale proppe.
Herkoms van die woord "dildo"
Afrikaans kry die woord "dildo" uit Engels. As 'n naam vir 'n seksspeelding dateer die woord so ver terug as die 1590's.
Etimologiese verklarings verskil aansienlik. Daar is groot onsekerheid oor hoe die woord vir die seksspeelding in Engels ontstaan het.
Daar is die moontlikheid van afleidings uit ander tale, soos Italiaans "diletto", wat verrukking of genoeglikheid beteken. Dan is daar die frase "dil doul" wat in 'n 17de eeuse Engelse ballade, "The maid's complaint for want of a dil doul", na 'n man se penis verwys.
'n Ander moontlike verklaring is dat dié besondere vroueplesierder verband hou met die naam van die eiland met die naam Dildo in 'n meer in die oostelike Kanadese provinsie Newfoundland en Labrador.
Daar is ook die teorie dat die naam gekom het van "dill-doll", 'n Oudengelse term geneem van die Oudnoorse woord "dilla". Laasgenoemde was blykbaar 'n werkwoord wat "kalmeer, "paai" of "sus" beteken het.
Maar dan is daar ook die moontlikheid dat die woord direk stam uit die naam van 'n roeiboot-onderdeel, vir eeue lank 'n dildo genoem. Die deel staan by vandag se roeibote bekend as die roeimik (Engels: oarlock).
In die ou dae was die bootdildo 'n ronde houtpen, taps aan die een kant en omtrent 3 tot 5 cm in deursnee en 15 tot 20 cm lank. Die dildo is in 'n gat in die rand van die boot se sywand gesteek. Aan die end van die pen wat bo die gat uitgesteek het, was daar 'n U-vormige mik. Dit is gebruik om die roeispaan, waarvan die steel in die mik gepas het, in posisie te hou.
Die tapsheid van die pen was vir maklike insteek in die gat in die rand van die boot.
Omdat die dildo los in die gat sit en kan roteer, vorm dit 'n skarnierpunt vir die roeispaan. Die dildo draai vrylik in die rondte soos die spaan se steel vorentoe en agtertoe beweeg. Die mik laat toe dat die spaan ook op en af kan beweeg. Dis natuurlik nodig, sodat die blad van die spaan met die terugslag uit die water gelig kan word.
Persoonlik dink ek die bootdildo gee die mees logiese verklaring vir die naam "dildo" by die seksvoorwerp. Hierdie verklaring is vir my geloofbaar omdat: (a) die naam van die bootonderdeel "dildo" was; (b) die pengedeelte van die bootdildo naastenby die lengte en omtrek van 'n erekte penis gehad het; (c) die pen, net soos by 'n stywe piel, aan die voorkant effens taps was; (d) die dildo gebruik is vir insteek by 'n gat (wat herinner aan die insteek van 'n piel by 'n poes); en (e) dit in die rondte kon draai (soos wat 'n mens met 'n penis in 'n poes kan doen – as jy goed is!).
Benewens al bogenoemde assosiasies met 'n stywe piel, het die mikkie van die bootdildo ooglopend 'n handvatsel vir 'n vaginadildo gesuggereer.
Myns insiens was die bootdildo 'n voorwerp wat net vir 'n geleentheid gewag het om in 'n poesdildo te transformeer.
Toevallig kom die naam van die Kanadese eiland Dildo ook van hierdie bootdildo, so op 'n manier is daar dan tog 'n assosiasie tussen die poesdildo en die eiland!
Dit het waarskynlik net 'n vernuftige roeier van 'n vyf honderd jaar of wat gelede gevat om die potensiaal van die boot se dildo te sien – en te besef het waarmee hy sy vrou kon verras.
Hy het waarskynlik een geneem en dit met die houtgereedskap van daardie tyd tot 'n spoggerige kunspiel afgewerk. Die mikkie aan die bokant sou, wanneer 'n bietjie afgewerk, ook 'n ideale dildohandvatsel uitgemaak het.
Die roeier het dit waarskynlik een aand tevoorskyn gebring met: "My liewe vrou, hier is 'n presentjie vir jou – 'n dildo wat ek spesiaal vir jou gemaak het." Want watter ander beter naam sou daar vir die fallusvormige vroueplesierder wees, as die bootdeel wat die basis daarvan was!
Ek kan my voorstel hoe hy die volgende dag, na hy die effek daarvan op sy vrou waargeneem het, dit vir sy pelle gaan wys het – en vir hulle van die plesierende effek daarvan vertel het. Ek sien in my gedagtes hoe in die volgende maande die spaanders gewaai het soos die manne aan die werk gespring het om ook vir hulle vrouens dildo's te maak.
Mens wonder wat het die booteienaars gedink van die drastiese vermindering in hul dildovoorrade!
Die teorie dat die bootdildo tot die seksuele dildo gelei het sou ook kon verklaar waarom die eerste plesierder-dildo's van 'n paar honderd jaar gelede van hout gemaak was.
Histories gaan die dildo duisende jare terug. Die eerste bekende dildo, deur paleontoloë ontdek, dateer van die Paleolitikum of Ou Steentydperk – rofweg 2 miljoen tot 12000 jaar gelede. Dit was die tyd van die jagter-versamelaars, toe klip en been die basis van omtrent al hul gereedskap gevorm het. Van sliksteen gemaak en tot 'n hoë glans gepoleer, word gemeen dat hierdie mense se dildo's vir beide religieuse doeleindes en vir persoonlike genot gebruik is.
Vroue in Antieke Griekeland het die sogenaamde olisbos geniet, die naam vir die dildo van daardie tyd. Die olisbos was 'n voorwerp met 'n fallusvorm, van hout of leer gemaak. Die Grieke het geglo dat 'n gebrek aan sperm die toestand van die sogenaamde ronddwalende uterus by vroue veroorsaak. Wanneer die mans op hul lang oorlogstogte gegaan het, het hulle gesorg dat die vroue olisbos het. Dit sou dan histerie as gevolg van 'n gebrek aan sperm verhoed. Terloops, in daardie dae was olyfolie nie net deel van die Grieke se stapelvoedsel nie. Dit het ook gedien as die beste glymiddel beskikbaar. Die aanname is dat dit rojaal op die olisbos aangewend is.
Die Chinese word ook beskou as groot innoveerders in vroulike masturbasie. Welaf mans wat meer as een vrou gehad het, het 'n manier gevind om almal gelukkig te hou. Hulle het die vroue van penis-alternatiewe voorsien om hulle getrou te hou en te verhoed dat hulle hul tot lesbianisme wend. Antieke Chinese dildo's is ontdek wat van brons en ander metale geniet was. Sommige was hol en het die instrument in staat gestel om 'n vloeistof vry te stel. Dit was seker een van die eerste soorte nagebootste ejakulasie met iets na aan 'n piel. Mens worder of die Chinese vroue die vloeistof – wat dit ook al was – na onttrekking van die olisbos uit hul poesies soos vandag se vroue oor hul borste laat uitskiet het.
Ander tekste van oor die wêreld, insluitend Een duisend en een nagte, wat ook bekendstaan as Arabiese nagte en heelwat erotiese verhale oor honderde jare bevat, noem vrugte, groente en ander penisvormige voorwerpe as hulpmiddels vir seksuele stimulasie en vervulling. Dit lyk asof hedendaagse piesang- en komkommer-gebruikers 'n ou tradisie voortsit!
Die dildo is oor die jare heen vervaardig van vele materiale soos klip, hout, horing en leer.
Met die aanbreek van die 20ste eeu is daar begin om dildo's van rubber te vervaardig. Vele materiale het daarna gevolg, waarvan silikoon 'n reusesprong in tegnologie was. Sy hipoallergeniese eienskappe en die ietwat meer natuurlike vel-gevoel, in vergelyking met ander nieporeuse materiale, het silikoonkunspiele gewild gemaak. 'n Ander belangrike eienskap is die weerstandigheid teen watergebaseerde glymiddel.
Ons beoog om meer aandag aan materiale in volgende artikels te gee.
Behalwe die gekursiveerde woorde in bostaande teks, gee ons graag onderstaande woorde wat die woord "dildo" as stam het. Voorbeeldsinne dui tipiese gebruik aan.
dildo's (meervoud van dildo): Ek het drie dildo's in my bedkassie se laai.
dildo'tjie (verkleinwoord van dildo): Met hierdie klein ou dildo'tjie gaan ek nie ver kom nie, dink sy en sit dit terug op die rak.
dildo (om iemand te dildo – oorganklike werkwoord): "Ek gaan jou vanaand met daai nuwe speelding van jou goed dildo," sê hy vir haar.
dildo (om te dildo – onoorganklike werkwoord): "Ek dildo ten minste twee maal per week," sê sy vir haar vriendin.
dildoër (iemand wat dildo – persoonsnaam): "My man is 'n baie bekwame dildoër," sê sy vir haar vriendin.
dildoënd (dildoënd iets doen – onvoltooide deelwoord): Ywerig dildoënd lê sy op die bed en praat oor die foon met haar vriend.
gedildo (verlede tyd van dildo): Sy het haarself gisteraand heerlik gedildo.
gedildo (voltooide deelwoord): Ek is gisteraand lekker gedildo deur my maatjie.
gedildo (gedildo wees – voltooide verlede deelwoord, as predikatiewe byvoeglike naamwoord gebruik): Sy is voos gedildo toe sy die lig uiteindelik afsit.
ongedildo (ongedildo wees – voltooide verlede deelwoord, as predikatiewe byvoeglike naamwoord gebruik): Sy het die hele aand vir haar vriendin gewag, maar moes toe maar ongedildo gaan slaap.
gedildo'de (voltooide verlede deelwoord, as attributiewe byvoeglike naamwoord gebruik): Die gedildo'de vrouens het almal iets te sê toe die sekskursusleier vra hulle moet kommentaar lewer.
ongedildo'de (voltooide verlede deelwoord, as attributiewe byvoeglike naamwoord gebruik): Die ongedildo'de vrou is vies vir haar vriendin wat so terughoudend was en haar nie wou dildo nie.
dildobaar (predikatiewe byvoeglike naamwoord): "Sy is heel dildobaar hoor," sê hy vir sy vriend oor sy nuwe meisie.
ondildobaar (predikatiewe byvoeglike naamwoord): Tydens haar maandstonde is sy ondildobaar.
dildoïng (selfstandige naamwoord): Sy hou nie van anale dildoïng nie.
Bogenoemde woorde en dié in die teks hoër op is maar net 'n klein monster van woorde wat met die dildo in verband staan. Daar is letterlik honderde samestellings met die woord "dildo". Om nuwes te maak is byna onbeperk. Dan is daar talle byvoeglike naamwoorde waarmee dildo's beskryf kan word en werkwoorde en uitdrukkings rondom die aanwending van die dildo. Ons kan in toekomstige artikels hierna kyk.
Julle lesers kan, met julle kommentaar, help om 'n uitgebreide woordeskat rondom die dildo en sy gebruike op te bou. Stuur asb. jul woorde en uitdrukkings!
Met hierdie artikel is daar 'n oorsig oor die dildo gegee – 'n breë beskrywing daarvan en sy gebruike, die herkoms van die woord, die geskiedenis van die dildo en 'n bietjie relevante terminologie.
Die terminogie hier is maar net die begin en sal help om'n nuttige woordeskat oor die dildo en sy gebruike op te bou.
Soos met baie dinge rondom seks, is 'n goeie woordeskat en goeie, effektiewe, taal die begin van goeie begrip. En goeie begrip lei tot maksimale genot. Dis veral die geval met die dildo, seker die belangrikste passiewe (nie-elektromeganiese) sekshulpmiddel wat daar is.
Of jy self die dildo as stimuleerder gebruik of nie, dis nuttig om ten minste die mees algemene woorde en uitdrukkings wat met die dildo in verband staan te ken.
Jy kan woorde en uitdrukkings oor die dildo in verskillende situasies nodig kry, byvoorbeeld:
As jy beplan om 'n dildo te koop en wil weet wat om in ag te neem (en aantekeninge daaroor wil maak);
As jy in 'n sekswinkel aan die assistent die besondere dildo wat jy benodig wil beskryf;
As jy 'n dildo aanlyn wil bestel en jy wil seker maak dat dit die eienskappe het wat jy verkies;
As jy jou dildo op jouself gebruik vir masturbasie en agterna wil notas maak oor die tekortkominge – vir jou volgende dildoaankoop;
As jou sekspartner besig is om 'n dildo op jou te gebruik en jy wil hom/haar op die ingewing van die oomblik adviseer om jou beter te plesier;
As jy 'n seksmaat met 'n dildo bedien en jy wil verneem hoe sy/hy dit ervaar;
As jy in geselskap is waar oor dildo's gepraat word – of dalk gebruik word – en jy jou stuiwer in die armbeurs wil werp;
As jy vir 'n seksmaat of iemand anders iets oor 'n dildo of die gebruik daarvan wil skryf – in 'n e-pos, SMS, WhatsApp of ander elektroniese boodskap. (Die boodskap kan natuurlik bloot feitelik wees, of dit kan (opsetlik) van 'n seksueel opwekkende aard wees.)
Net bloot bewus wil wees van die verskillende hoofsoorte van dildo in die markplek;
As jy in 'n situasie verkeer waarin iemand 'n dildo op jou wil gebruik en jy die aangeleentheid wil bespreek.
As jy vir Kombiekiehier 'n verhaal, waarin daar een of meer dildotonele is, wil skryf!
Met hierdie beskeie begin gaan ons hier by Kombiekiehier in volgende artikels nog heelwat tyd en aandag aan die dildo gee.
Ons gaan onder andere aandag gee aan verskillende soorte dildo's en ook aspekte soos oppervlak-tekstuur, vorm (veral die vorm van die kop), kleur, konstruksiemateriale, glymiddelweerstandigheid, wasbaarheid, die suigdop (as hegtingsmetode aan oppervlakke) en dildo's met verskillende lyfmonteringsmetodes (vir naaiery).
Beskrywende woorde, ook verlangs verwante woorde, en uitdrukkings gaan 'n fokuspunt wees.
Aan die einde van die dag wil ons ons lesers nie net met 'n klomp woorde toegooi nie. Ons wil die woorde en uitdrukkings as deel van praktiese kennis en advies oor die genotvolle gebruik van die dildo gee.
Ons kry graag terugvoering van ons lesers! Interessante goed oor die dildo en relevante woorde en uitdrukkings is baie welkom.
En hoe lyk dit met nog stories waarin die dildo 'n belangrike rol speel? Ek glo baie van die Kombiekiehier-lesers is ywerige dildoërs en kan ons met goeie stories op grond van eie ervarings verras. Onthou, dit hoef nie verhewe taal te wees nie. Skryf soos jy praat. Sê wat jy dink en vertel ons van jou aangename ondervindings. Hoe eenvoudiger, hoe beter.
Kom ons deel ons fisieke en verstandelike interaksie met die dildo en ons fantasieë daaroor met mekaar – en maak dinge sodoende nog lekkerder as wat dit reeds is!
Laat ons gou van julle hoor – lesers, skrywers en ook aspirantskrywers!
Baie van ons het soms die probleem dat ons nie weet wanneer om "aanmekaar" (vas) te skryf en wanneer los, d.w.s. as "aan mekaar", nie. Die saak word hier onder belig, met voorbeelde uit o.a. Kombiekiehier.
"Aanmekaar" (vas geskryf)
"Aanmekaar" (vas geskryf) het basies drie betekenise. Voorbeelde is die volgende:
Die betekenis van aanhoudend, sonder om op te hou
Ek sien dat sy haar een bors nou aanmekaar knie en die tepel uitrek. (uit: "So ongelooflik soos jy")
Sy kom weer en weer en aanmekaar, afwisselend met gille en kreune. (uit: "Bobaasspeurder Faber (3)")
Aan die kopkant van die tafel het twee dames met koppe bymekaar gesit en aanmekaar gesels. (uit: "Totsiens Marianne")
As my pa dan 'n ander meisie spyker, gaan dit lank aan en sy maak aanmekaar geluide … (uit: "Die lank en kort daarvan (variasie 2)")
Dit reën aanmekaar op die vakansieplaas, maar hulle gee nie om nie want hulle het tyd om in te haal in die bed.
Hulle naai soms vir ure aanmekaar.
Hy kla aanmekaar omdat hy nie 'n vry by haar inkry nie.
Die betekenis van: die een vas teen die ander
Hulle begin aanstap koshuis toe, hande millimeters van mekaar wat net so nou en daan aanmekaar raak. (uit: Die stoute tydskrif)
Sweetgom plak ons lywe aanmekaar. (uit: "Is jy seksueel gefrustreerd (5)")
Haar poeshare kleef aanmekaar van die oormatige afskeiding.
Hul kaal lywe is aanmekaar, soos een saamgevoeg.
Die hare staan aanmekaar op sy bors.
Die betekenis van: baklei
Hulle is aanmekaar oor of hulle in 'n driesaam moet swieng of nie; die hare waai behoorlik.
"Aanmekaar" met 'n derde komponent in 'n samestelling
Soms kom daar nog 'n komponent (woord) by aanmekaar. Van die meer gebruiklike samestellings is die volgende:
Met die betekenis van: bou, monteer of bymekaarsit
Toe sy die prentjie aanmekaarsit word haar man se verneukery met die ander vrou vir haar duidelik.
As sy die vibratordele aanmekaarsit wil dit nie werk nie. (Nie uit die oog te verloor nie, is dat mens ook kan inmekaarsit hier kan gebruik – die vibrator inmekaarsit.)
Die inskrywingsgeld sal waarskynlik hersien word volgende jaar wanneer dinge anders aanmekaargesit gaan word. (uit: "Liewe Kombiekiehier-leser" van 10 Des 2019)
Ander samestellings met "aanmekaar"
Sy sê sy gaan solank in die swembad afkoel, terwyl ek gou vir ons 'n lekker ete aanmekaarslaan. (uit: "Jasmin (5)")
Hy weet dat, omdat hy nie kans gehad het om te was nie – en dadelik in die pad moes val – sy balhare weer gaan aanmekaarkoek van haar sappe.
Sy geniet haar nou in die bed saam met hom, maar weet hulle gaan môre by die ontbyttafel weer aanmekaarspring omdat hy ander meisies ook naai.
Sy kla omdat hy in sy e-posse woorde aanmekaarskryf wat hy nie moet nie; dit maak haar deurmekaar.
"Aan mekaar" (los geskryf)
"Aan mekaar" word gewoonlik los geskryf as daar 'n element van wederkerigheid in die betekenis is. Voorbeelde is:
Hulle stuur die hele dag seksboodskappies aan mekaar en is superjags toe dit tyd is om huis toe te gaan.
Hulle is absoluut aan mekaar verknog en vry met niemand anders nie – nie eens ou naaivriende nie.
Hulle voel albei hulle is iets aan mekaar verskuldig oor die misverstand en sit alles in om die gekafoefel vir mekaar so lekker as moontlik te maak.
Hulle is na aan mekaar en gesels altyd lekker – en naai soms as die geleentheid hom voordoen.
Sy wil hê hulle moet gereeld aan mekaar sexy goed skryf as hy oorsee gaan.
Ons hoop bogenoemde het vir skrywers en lesers so 'n bietjie lig op "aanmekaar" en "aan mekaar" gewerp. Oor die algemeen is "aanmekaar" die regte vorm, behalwe waar wederkerigheid ter sprake is, gewoonlik waar twee persone betrokke is – wat op die een van toepassing is, is ook op die ander.
Daar is natuurlik nog baie ander woorde soos "by", "deur", "in", "teen", "van" en "uit", wat vooraan "mekaar", soms vas en soms los, gebruik kan word. Ons sal by 'n ander geleentheid daaraan aandag gee.
Kommentaar op bg. word verwelkom. Lesers kan in hul kommentaar ook enige ander taalsaak opper.
In 'n vorige artikel het ons gekyk na die noodsaaklikheid, vir goeie begrip en eenduidige betekenis, om woorde in sekere gevalle vas aan mekaar te skryf (sien HIER). In hierdie artikel kyk ons na van die belangrikste reëls oor los en vas skryf, soos uiteengesit in die 11de Afrikaanse Woordelys en Spelreëls (AWS), in 2017 uitgegee deur Pharos Woordeboeke. Hierdie uitgawe van die AWS is die jongste.
Die eerste drie reëls oor vas en los skryf word bespreek aan die hand van voorbeelde in die AWS. Ons gee dan voorbeelde van hoe dit op die gebied van die erotiek gebruik kan word.
Reël 15.1 Afsonderlike woorde word los geskryf.
Die AWS verduidelik dat dit die eenvoudigste en algemeenste reël is en gee twee sinne as voorbeelde. Dit sê egter reeds hier dat ander reëls wat met vas skryf te doen het in sekere gevalle geld.
Op erotiekgebied is voorbeelde van sinne waar alles los geskryf word die volgende:
Hy voel dat daar 'n roering in sy broek kom toe sy buk en haar kaal dosie onder haar kort rokkie uitsteek.
Haar stadige gery van sy piel terwyl sy bo sit en sy bors streel, is genoeg om sy asem te laat jaag soos lank laas.
Reël 15.2 Woorde in 'n komplekse woord word vas aan mekaar geskryf.
Daar word in die terminologielys ('n bylae agter in die AWS) verduidelik wat 'n komplekse woord is. Daar is vyf subtipes, met een die sogenaamde samestelling. Ons gaan in hierdie artikel spesifiek op die samestelling inzoem.
Die AWS verduidelik dat 'n samestelling 'n woord is wat uit elemente bestaan wat in ander verbande as enkele woorde kan funksioneer, maar in die samestelling saamgesnoer is tot 'n enkele woord.
Voorbeelde van samestellings wat die AWS gee is onder andere: aapstert, bobotieresep, bosbok, byekorf, deurmat, gloeilamp, goudgeel, grensgebied, hondsiek, kiembewus, koerantberig, kookwater, lugdienspersoneel, tweerigtingskakelaar, werksku en wetenskaponderwyser. Let op dat in hierdie samestellings elke woord in die samestelling ook apart kan funksioneer. Merk ook dat sommige van die samestellings uit twee woorde en ander uit drie woorde bestaan.
Om te wys dat die samestelling in Afrikaans heelwat anders funksioneer as in Engels en ook konsekwenter bereël is, gee die AWS die volgende voorbeelde: deurbeslag (door furniture), grensgebied (border area), poskantoor (post office), wetenskaponderwyser (science teacher), asblik/vullisblik (dustbin), beesstert (oxtail), hooimied (haystack), posmeester (postmaster), droogskoonmaak (dry-clean), dunvellig (thin-skinned) en klokbroek (bell-bottoms).
Ons gaan hier onder na samestellings op erotiese gebied kyk. Vele daarvan kom uit Kombiekiehier-verhale.
Die AWS verduidelik dat die meeste samestellings wat in die omgangstaal gebruik word, uit twee dele bestaan.
Tweewoordsamestellings in onlangse erotiese stories op Kombiekiehier, in alfabetiese volgorde, is: boudegleuf, boudspiere, genotsvrug, holopening klitknoppie, koeklippe, linkertiet, naakfoto, pelvisarea, pêntielyn (weens sonbruining), pielkop, poesiehare, poeslippe, pragblom (die een tussen die bene), rolspel, tietnaai, vaginaspiere en voorspel.
Om te illustreer hoe algemeen samestellings op die gebied van die erotiek is, sou ons die volgende voorbeelde, wat uit twee dele bestaan, kon byvoeg: ballasstimulasie, balsak, begerenswaardig, bevogtigingsjel, boerepiel, binnelippe, boudebeweging, buitelippe, driesaamnaaiery, ereksieprobleem, genotsgrot, genotsmiddel, genotservaring, huweliksbed, glymiddel, hangtiete, klitoriskappie, lewensmaat, liefdesous, liefkosingsplesier, naaihale, nooienstieties, peniskop, penisnyd, penissensitiwiteit, pielskag, pielstyf ('n pielstyf kry), semenspatsel, spermproduksie, swiengerspartytjie, tepelklamp, vaginaknapheid, voortplantingsgesondheid, voorvel, vulvalippe, vulvavertroeteling, voortplantingsgesondheid.
Tweewoordsamestellings is vry algemeen in enige skryfwerk. Op erotiese gebied sou mens letterlik duisende kon opspoor – en, terwyl jy skryf, ook baie nuwes kon maak.
Samestellings met meer as twee woorde
Samestellings wat uit drie of meer woorde bestaan kom ook voor. Die AWS gee die volgende voorbeelde: bosluiskoors, harsingvliesontsteking, kernkragsentrale, reënwaterafvoer en uitvoersteenkoolprystendense.
Soortgelyke samestellings op erotiekgebied is: boudebinnewange, binnebouddans, binnelipringetjie, binnepoesspiere, driewegvryery, driesaamvryery, geboortebeperkingspil, handverligtingsgenot, landingstrokieskaamhare, langpielman, selfdegeslagseks.
Samestellings het soms 'n verbindingsklank. Voorbeelde wat die AWS gee, met die verbindingsklank tussen hakies, is: beklaenswaardig (-ens-), bevolkingsregister (-s-), distriksgeneesheer (-s-), etenstyd (-ens-), leeueaandeel (-e), kalwerliefde (-er-), leeueaandeel (-e-).
Uit die lys erotieksamestellings hierbo is daar die volgende samestellings met 'n verbindingsklank: begerenswaardig (-ens-), bevogtigingsjel (-s), (boerepiel (-e-), geboortebeperkingspil (-s-), genotsgrot (-s-), genotsmiddel (-s-), genotservaring (-s-), handverligtingsgenot (-s-), huweliksbed (-s-), liefkosingsplesier (-s-), nooienstieties (-ens-), paringsdaad (-s-), voortplantingsgesondheid (-s-).
Reël 15.3 Samestellings word vas geskryf
Die AWS sê by hierdie reël: Die stamme waaruit samestellings bestaan kan tot verskillende woordsoorte behoort.
Die AWS verduidelik dan die patrone wat van toepassing is en gee voorbeelde. Ons gee vir elke geval eers die voorbeelde in die AWS en gee dan enkele voorbeelde van erotiese gebruik. In sommige gevalle word voorbeeldsinne ook gegee.
naamwoord + naamwoord (die kategorie wat die grootste groep samestellings vorm)
Uit AWS: ankertou, arbeidswetgewing, blombedding, bobotieresep, bosbok, deurmat, prokureursorde, reddingsboei, skroewedraaier, sonnestelsel en vredesverdrag.
Op erotiekgebied: bikiniwaksing (Sy gaan gereeld vir haar bikiniwaksing), genotstok (Ek staan reg vir haar met my genotstok in my hand toe sy by die badkamer uitkom.); groepswoeps (Dit was 'n lekker groepswoeps saam met ons vriende.); koekopening (Sy neem sy trots in haar hand en bring dit na haar koekopening toe); lyfbeskieting (Een van haar fetisje is lyfbeskieting, veral deur manne wat 'n groot vrag kan lewer.); naaiershulp (Dit was welkome naaiershulp toe ons in swiengklubkamer besig was en die rondleier die mense kom waarsku het om nie by die toe kamerdeur in te gaan nie.); pelvisarea (Sy is vandag erg bewus van haar pelvisarea; Jan kan hom maar regmaak vir aksie vanaand.); pielkop (Sy pielkop is pers en nat; hy's reg vir haar.); poeslippies (Hy vertroetel haar poeslippes een vir een, eers die buitenstes en dan die binnestes); skêrposisie (Weens haar gesette lyf lig sy haar een been op, draai effens skuins, en beduie vir die man dat hy haar in die skêrposisie moet vat.); swiengergroentjies (Ons is swiengergroentjies en het nie 'n benul van dinge hoe dinge by die swiengersklub werk nie.); trilsmul (Sy hou daarvan om hom eers 'n trilsmul te gee, voordat hy haar 'n moemfsmul gee.); voyeurkamer (Omdat hulle ekshibisioniste is, hou hulle daarvan om in die voyeurkamer, waar andere hulle kan sien, te naai.); wellusvuur (Na jou wellusvuur uitgewoed was, het ek brullend in jou dieptes gekom.)
naamwoord + voornaamwoord
Uit AWS: Jan-hulle, oom-hulle
Op erotiekgebied: Sarie-hulle (Sarie-hulle het besluit om saam te gaan na die swiengersbyeenkoms op die plaas.)
naamwoord + setsel
Uit AWS: beenaf, bekaf, bergaf, dagin en daguit, jaarin en jaaruit, kopaf, padlangs, pootuit, raadop, sonop, straataf, velaf, winduit
Op erotiek-gebied: broekaf (Sy het hom broekaf in haar suster se kamer gevang.); pootuit (Hy voel pootuit gevry toe hy laatnag by die huis kom.); velaf (Sy elmboë is velaf van die naaiery op die growwe mat.)
Uit AWS: asemskep, perdry, pretloop, ysskaats
Op erotiekgebied: tropnaai (Die ses mans staan nader om die seksnimf te tropnaai.); broeknaai (Hulle broeknaai met haar wat wydsbeen oor sy skoot sit; hy moet net nie kom nie, want as haar ma aankom sit hy dalk met 'n kol aan sy broek.); handvry (Sy handvry haar kwakkie gereeld as haar kêrel op reis is.); mondvry (Sy hou daarvan om sy piel te mondvry.); tietnaai (Met daai groot tiete van haar, hou hy daarvan om haar te tietnaai.)
Uit AWS: gebruikersvriendelik, kiemvry, vuurvas,
Op erotiekgebied: aalglad (Sy piel is aalglad van haar spoeg.); hoepelkrom (Sy penis is hoepelkrom as dit styf is, maar gelukkig hou sy vrou daarvan.); hondjags (Hy word hondjags as sy daai sexy boodskappies oor sy foon stuur.); kliphard (My penis is kliphard van die geskommel); kondoomveilig (Die smeermiddel is kondoomveilig; dit verswak nie die lateks nie.); penregop (My piel staan penregop toe sy my klaar getrilsmul het); poedelnakend (Sy is poedelnakend toe hy die kamer binnekom); wawyd (Sy lê met haar bene wawyd oop op die bed en vrikkel haar koekie flink met haar voor- en middelvinger.)
naamwoord + deelwoord
Uit AWS: prosesgeoriënteer, sneeubedek
Op erotiekgebied: dildobevredig (Goed dildobevredig raak sy aan die slaap.); semenbedek (Haar hele poesie is semenbedek nadat hy uitgetrek en daaroor gekom het.); poesgefokus (Ek gaan hierdie vakansie poesgefokus wees, neem ek my voor.); saadbeskiet (Haar lyf is erg saadbeskiet toe hy klaar is, sy piel nog steeds in sy hand.)
Uit AWS: brandmerk, hangsweef, stortreën
Op erotiekgebied: hangnaai (Sy hangnaai graag in die liefdeswaai wat haar man in hul slaapkamer teen die plafon geïnstalleer het.); stortreën (Die saad van die manne stortreën oor haar toe almal omtrent gelyk kom.)
Uit AWS: kraakvars, stinkryk
Op erotiekgebied: druiplus (Hy is druiplus en moet haar net eenvoudig vanaand in die bed kry.); naaivriendelik (Daardie nudistestrand is nie naaivriendelik nie; jy kan kaal wees, maar verder mag jy niks doen nie.)
Uit AWS: baaikostuum, breekyster, eetgoed, gloeilamp
Op erotiekgebied: kafoefelbegeerte (Die kafoefelbegeerte maak dat hulle dringend na 'n hotel begin soek.); naailus (Die naailus het haar nou beetgepak; sy wil dringend huis toe.); swiengaand (Dit gaan hul eerste keer by hul vriende se swiengaand wees; hulle is baie opgewonde.)
byvoeglike naamwoord + naamwoord
Uit AWS: dikmelk, donkerkamer, wildebees
Op erotiekgebied: buiteseks (Hulle hou albei van buiteseks en gaan daarvoor gereeld plaas toe.); donkerkamer (Hulle hou daarvan om in die donkerkamer te speel.); kaalgat (Sy is kaalgat toe sy uit die kamer kom.); naakfoto (Hulle ruil graag naakfoto's met ander pare.); voorbinder (Dit sal die eerste keer wees wat sy die bi-skierige vrou met 'n voorbinder bedien; sy sal dus voorlopig die een met die kleiner dildo aanbind.)
Uit AWS: blougroen, domastrant, helderrooi, ligblou, stomverbaas
Op erotiekgebied: maljags (Hy is maljags en kan nie wag om by haar uit te kom nie.)
Uit AWS: blinkvryf, koudlei, rofstoei
Op erotiekgebied: binneseil (Sy voel dat sy penis haar vagina gladweg binneseil en weet hy het dit goed gesmeer.)
bywoord / byvoeglike naamwoord + setsel
Uit AWS: andersom, buitelangs, dwarsoor, langsaan, linksom, regaf, regsom, ronduit, voluit, vooraan, voorlangs, vooroor
Op erotiekgebied: andersom ('n Bejaarde kan 'n jonger mens vleeslik baie geniet; andersom ook.); linksom (Hy draai haar tepel 'n paar keer linksom en toe weer regsom.); regop (Sy piel staan regop toe sy haar mond wegneem); ronduit (Hy vertel haar ronduit hy wil haar naai.); voluit (Hulle geniet hul sekslewe voluit); vooraan (Dié twee is heel vooraan as dit gaan oor rof vry.); voorlangs (Hy vryf voorlangs oor sy broek en voel daar is steeds 'n knop.); vooroor (Toe sy vooroor oor die kombuistafel leun, vat hy gretig haar boude vas en maak reg om in te sit.)
Uit AWS: binnekom, neerslaan, regkom, teregwys, wegspring
Op erotiekgebied: binnegaan (Ek wil net die pragtige koekie sien voor ek haar binnegaan); neersyg (Ek lag van plesier as ons, na ons orgasmes, op die bed neersyg.); uitspuit (Sy straal saad wat uitspuit trek dwars oor haar lyf.); uitstaan (Hy kyk na haar binnelippies wat ver uitstaan.); byhou (Hy kan nie byhou by haar seksuele eise nie.)
Uit AWS: aanbied, afdank, inteel, teenwerk
Op erotiekgebied: aanbind (Haar oë rek groot as sy sien dat die vrou 'n dildo aanbind); aanbreek (As haar orgasme aanbreek, begin haar lyf ruk.); aanbring (Hy kan altyd maklik 'n orgasme by haar aanbring deur net 'n paar diep, vinnige steekhale te gee.); aanvly (Sy hou daarvan as hy met sy kaal lyf teen haar aanvly.); afdwing (Hy onthou hoe die oom hom op hom probeer afdwing het.)
setsel / bywoord + naamwoord
Uit AWS: agterdeur, deurpad, omweg, voorarm
Op erotiese gebied: agterdy (Haar bene is opgetrek en die agterdye lê in die waaie van sy arms terwyl hy haar met lang, ferm stote naai.); agterwand (Hy steek 'n paar keer stadig afwaarts met sy voël om die agterwand van haar vagina te streel.); deurtrekker (Sy het vanaand haar deurtrekker, wat haar baie sexy laat voel, aan.); omgang (Op hulle ouderdom het hulle het nog gereeld, ten minste twee keer per week, omgang.); voorvel (Sy hou daarvan om, wanneer hulle begin speel, sy voorvel terug te trek sodat sy eikel ontbloot is.)
Uit AWS: duisendpoot, tienkamp, tweegesig, vyftal
Op erotiekgebied: driehoek (My hele driehoek is nou nat van my aktiewe vingers.); drieweg (Sy sien uit na die drieweg wat hulle vanaand gaan hê; die eerste keer dat daar 'n vryery met sy en haar man en haar vriendin gaan wees.)
Uit AWS: agterblad, bykos, nie-eienaamgedeelte
Op erotiekgebied: byplesiertjie (Dat sy hom elke keer na hul sekssessie afsuig is 'n welkome byplesiertjie.); bosittery (Hy geniet elke keer haar bosittery terdeë.)
Uit AWS: bo-oor, langsaan, tussendeur
Op erotiekgebied: bo-oor (Hy mik vir haar gesig maar skiet skoon bo-oor haar kop.); langsaan (Hy voel haar warm lyf terwyl hy langsaan haar lê en sy hand gaan instinktief na haar borste.); tussendeur (Tussendeur haar kermgeluidjies lig ek kort-kort my kop op en kyk na haar gesig.)
Ons hoop ons kon ons skrywers en lesers 'n bietjie van 'n oorsig gee oor die eerste drie reëls in die AWS oor los en vas skryf. Dit mag vir sommige dalk ingewikkeld klink, maar as mens jou eers daarop begin toelê om die reëls te verstaan, kom dinge in baie gevalle vanself. Dit verskaf groot vreugde as jy begin voel jy skryf reg. Want na alles wil mens jou so goed as moontlik kan uitdruk – met soveel begrip by jou lesers as moontlik. Fynere nuanses van taalgebruik kan beswaarlik begryp word as beide die skrywer en die leser nie darem breedweg die belangrikste spelreëls ken nie.
Soos voorheen, wil ons Kombiekiehier-gangers aanmoedig om die AWS aan te skaf of te reël vir elektroniese toegang. Die woordelys alleen is 'n fees vir spelverbetering en is uiters maklik om te gebruik. Dit mag klink of ons deur die AWS aan te beveel iets daardeur verdien; hoegenaamd nie. Dis bloot ons passie dat die lekkerkry, hopelik orgasmes, van julle deelnemers hoogty vier – weens goeie begrip!
In die toekoms sal ons aandag gee aan ander spelreëls.
Julle kommentaar is altyd welkom. Laat weet ook waarvan julle meer wil sien.
Erotikaans: Die noodsaaklikheid van reëls oor los en vas…
Nov 29, 2019 Feb 20, 2020
Nov 4, 2019 Feb 20, 2020
Die begrippe "erotiek" en "erotika" en die gebruik van…
Oct 22, 2019 Feb 20, 2020
Pionierswerk met Afrikaanse erotiese skryfwerk in Loslyf deur Ryk…
Oct 14, 2019 Feb 20, 2020
Oct 7, 2019 Feb 20, 2020
Om met Erotikaans af te skop is dit gepas om 'n bietjie te kyk waar en wanneer gepubliseerde skrywery oor seksuele en erotiese sake in Afrikaans in Suid-Afrika begin het. Want, voor dit was sekswoorde en uitdrukkings wat in die omgangstaal bestaan het, liefs nie op papier te sit nie. Daarvoor het streng sensorskap gesorg.
Die naaste wat mens voor 1995 aan 'n foto van 'n kaal meisie en geil erotiese taal in 'n Suid-Afrikaanse publikasie kon kom, was in die tydskrif Scope. Maar dan was die poesie teleurstellend bedek en het die tiete ook twee sterretjies op gehad. En die enigste Afrikaans wat hier ter sprake was, was dié in jou gedagtes as jy draadtrek.
Voor 1995 kon jy ook nie 'n woord soos "naai" in enige publikasie in 'n verband gebruik wat nie op naaiwerk met klere betrekking gehad het nie.
Die wat gelukkig genoeg was om 'n ingesmokkelde Playboy of ander buitelandse porno-tydskrif in die hande te kry, moes genoeë neem met Engels. En toe die deur op 'n skrefie oopgaan wat erotiese goed op skrif in Suid-Afrika moontlik gemaak het, was daar vir Afrikaanssprekendes steeds 'n probleem. Want toe die porno-tydskrif Hustler sy verskyning in 1993 maak, was daar nog steeds niks vir Afrikaanse lesers nie. Afrikaansspekendes het nie eens aan die agterspeen gesuig nie; wat Afrikaans betref was daar niks om aan te suig wat erotiese leesstof betref nie. En suig wou hulle suig, in Afrikaans.
En toe, in 1995, verskyn Loslyf – 'n pornografiese tydskrif in Afrikaans. En wat 'n kwantumsprong was dit nie! Want nou kon Afrikaanssprekendes deel word van die wêreldgemeenskap van porno-lesers.
Wat nie uit die oog verloor moet word nie is die uiters belangrike bydrae wat Loslyf gelewer het in die ontwikkeling van Afrikaanse eksplisiete seksuele taal. Dis waar Ryk Hattingh in die prentjie kom. 'n Taalgeleerde en reeds gevestigde skrywer op baie ander gebiede, het Ryk, as die eerste redakteur van Loslyf, pionierswerk gedoen om Afrikaans as geskrewe taal vir pornografie en ander erotiese skryfwerk te vestig.
Ryk het baie woorde en segswyses wat toe reeds in die informele omgangstaal bestaan het, wyer blootstelling gegee. Maar hy het ook nuwe woorde en segswyses daargestel. Hy het in 'n sekere sin ook die spelling van sekere geil en eksplisiete woorde bestendig. Baie maniere van uitdrukking wat vandag wyd gebruik word, is deur Ryk Hattingh geskep.
Met Loslyf se koms kon die algemene publiek hulle begin verlustig in 'n belewenis van "seks op papier" – in woorde en in beeld. En het die mans nie al skommelend die tydskrif gelees nie! Dit was duidelik uit die briewe wat ingekom het. Draadtrek-saadstortings het nou nie meer op die toeplak-sterretjie op die Scope-bladsy geval nie. Die prentjies van die kaal meisies met 'n opgeilende byskrif in Loslyf het gehelp dat mens ver bo-oor die foto kon skiet. En nie net die manne het gebaat nie. Vroulike lesers kon met die erotiese lywe in beeld en die erotiek in die teks, vrikkel dat dit vrek – met of sonder 'n speelding. Want alhoewel daar aanvanklik nie veel ontblote penis gewys is nie, was daar genoeg erotika in die skryfwerk wat die hand in die rigting van die moemfie sou laat beweeg.
Die sukses van Loslyf as prikkeltydskrif, wat vir etlike jare gepubliseer is voordat sensuur dit ook ondergekry het, het die impetus verskaf vir baie ander om ook die hand aan erotiese skryfwerk te waag. So het Litnet met sy hygliteratuur-afdeling op 'n stadium begin blom as 'n platform vir erotiese stories. Mens kon daarin die invloed merk wat Hattingh gehad het. Want met sy gehalte-skryfwerk het hy groot indruk gemaak.
Dit loon om bietjie te kyk na die taal wat mens in Loslyf onder die meesterlike hand van Ryk Hattingh aangetref het. Maar eers is dit nodig om agtergrond oor die aard en wese van die tydskrif te gee. Dit gee meer perspektief as mens na die taal begin kyk. Alhoewel sommige mense die tydskrif daardie tyd as skurwe, hardebaard porno gesien het en niks meer nie, is dit nodig om 'n bietjie te kyk na ander aspekte van die tydskrif. Dit het baie meer van 'n kuns- en opvoedingselement gehad as wat baie sou wou toegee. In wese het Ryk Hattingh oor 'n breë spektrum 'n hele aantal dinge op sekskultuurgebied gedoen.
Ons begin by die eerste uitgawe van Loslyf, wat ons in betreklike diepte beskryf. Dit sou vir dié van julle wat dit nooit onder oë gehad het nie, dalk van nut wees. Want jou kans om daai eerste Loslyf in 'n openbare biblioteek te kry en self te kyk na die inhoud, is min of meer nul. Ek is besonder gelukkig om 'n aantal van die eerste Loslywe in die hande te kon kry en hulle te bestudeer.
Die openingswoorde in Ryk se redaksionele artikel van die eerste uitgawe was: "In jou hande hou jy heel eerste kraakvars uitgawe van Loslyf, die eerste Afrikaanse sekstydskrif wat nie doekies omdraai nie; die eerste tydskrif in die geskiedenis waar jy na hartelus in Afrikaans na doos kan kyk, in Afrikaans kan kwyl en sommer in Afrikaans kan lekkerkry ook. Loslyf is 'n tydskrif vir Afrikaanssprekende grootmense wat hul deel van die jagse mensdom voel."
Die teks in die tydskrif het gewoonlik gepaard gegaan met visuele materiaal. Byvoorbeeld, daar was baie foto's van meisies. In die eerste uitgawe was die meisies nie heeltemal kaal nie. Dit was keurige, half kunstige foto's van mooi meisies met netjies getrimde haardossies en niegesilikoonde tiete. Daardie jare was volledig kaalgeskeerde koekies nie juis in die mode nie – haarpatroontjies soos landingstrokies egter wel. Selfs waar heelwat pienk te sien was, was daar deurgaans 'n mooi omraming van ligte harigheid op die lippies en die omstreke. Driehoekies bokant die vulva was ook gewild, sowel as deur hare versierde geslagtelike spleetjies. Prammetjies het gewissel van sterk vorentoe puntend, soms deels bedek en selfs effens hangend. Daar was ook meisies met vol, wyd uitspreidende tiete.
Wat drag betref, het vinielstewels bygedra tot die gloeiende seksualiteit. Daar was ook laarse wat halfpad teen die bobeen op gestrek het en die hoedanighede van die ten toon gestelde poesie mooi in fokus geplaas het.
Mooi sokkies, 'n blommetjie wat 'n poesie komplementeer, 'n mooi bolyfkledingstukkie, 'n bed met fleurige kussings en lakens waarop sy lê, het sekere bladsye van die tydskrif versier. Dan was daar dié met dyhoogte kouse en kousophouer-belde. Dit was alles smaaklike foto's van die meisies wat Ryk in sy tydskrif gehad het.
Maar reeds in hierdie eerste uitgawe van Loslyf het Ryk bedenkinge of die moraliste, sedebewakers en radikale pretbederwers die tydskrif sal toelaat om voort te bestaan. Hy skryf: "Of hulle Loslyf 'n plekkie in die son sal gun, sal nog gesien moet word." Ryk was reg, want jare later is die wet so verander dat die tydskrif moes sluit. Gelukkig was hy op daardie stadium nie meer die redakteur nie; dit sou sy hart gebreek het.
Behalwe resensies oor porno-video's en die kaalmeisiefoto's was daar heelwat onderhoudende erotiese artikels. Alhoewel nie juis van 'n erotiese aard nie, was daar onder andere een oor die wye ontevredenheid van amptenare in die polisiediens. Ook hierdie artikel was goed geskryf.
Aan die seksopvoedingkant was daar die artikel oor 'n onderhoud met 'n dame wat later 'n bekende skryfster van Afrikaanse verhale geword het. Sy kon dit nie genoeg beklemtoon hoe belangrik seksopvoeding vir kinders is nie. Sy het ook die klem op verskillende soorte feminisme, insluitende haar eie, geplaas. Sy het vertel hoe sy, wat aanvanklik in Engels oor seks gedink en gevry het, geleidelik van die Engels bevry is. Dit het gemaak dat sy seks in haar Afrikaanse skryfwerk ingebring het. Heerlik verligtend in die onderhoud is haar openlike taalgebruik. Die woord "naai" is sommer 'n hele paar keer deur haar gebruik. Sy sê byvoorbeeld daar is mense wat dink as jy met kinders praat oor seks, "dan gaan almal uitstorm en naai tot hulle flou val." Daar is van haar mansvriende wat haar meedeel: "Afrikaanse meisies naai lekkerder as ander meisies." Van haar vriendekring sê sy: "Ons gebruik al jare lank die woord 'naai'". Dit was vir my 'n openbaring en goed om te weet dat daar daardie tyd al ontwikkelde mense was wat so openlik oor seks gepraat het.
In die eerste uitgawe van Loslyf was daar ook die advies van die seksuoloog, dr. Marie Jansen. Net om te wys dat holnaai nie 'n taboe behoort te wees nie, brei sy in omtrent 'n driekwart bladsy daaroor uit – die psigiese en fisieke aspekte daarvan. Geveinsde (fop-) orgasmes kom aan die beurt en so ook die fetisj genaamd infantilisme (doekdraery en doekomruilery deur jou seksmaat). Die seksuoloog skroom nie om van haar eie ervarings te vertel nie. Eksplisiete taal word gebruik sodat 'n mens presies weet waarvan sy praat.
Loslyf het reeds met die eerste uitgawe heelwat advertensies oor seksvideo's en seksspeelgoed gehad.
Van die eerste eksplisiete strokiesprente wat ooit in Suid-Afrika verskyn het, was in hierdie eerste uitgawe van Loslyf – in volkleur. Daar was die kunstenaars van die reeks Bitterkomix, H. Conradski en Joe Dog. Hulle val in die komiek genaamd Vetkoek weg met 'n prentjie van 'n werktuigkundige wat sy meisie vroeg op 'n Maandagoggend missionêr stoot. Haar bene is teruggevou deur sy sterk arms wat langs haar op die bed rus. Dis al oor die honderd naaihale met sjlop-sjlop-geluide, volgens die kriptiese teks by die prentjie, waarin ook die wippende boude mooi geïllustreer word. Die volgende prentjie toon hoe sy piel met 'n plopgeluid en met sous wat in alle rigtings spat uit haar steeds smekende koek tevoorskyn kom. Want hy't skielik besef hy's laat vir werk. Hy laat spaander. Terwyl hy later aan sy eerste kar werk, wys 'n prentjie hoe sy girl tuis die sessie wat hy met haar begin het kreunend enduit voer – met 'n reuse- pienk tweekopdildo. Natuurlik self nie behoorlik bevredig met sy kortgeknipte naaisessie nie, slaag Meneer Mechanic daarin om die baas se assistent "vir ete" te neem. Sy stel 'n broodjie voor, maar sy voorkeur is koek eet, by haar plek. Tyd is min. 'n Prentjie wys haar dan met haar geel rok nog steeds aan, maar bolangs weggetrek, Meneer Mechanic se mond op haar tiet. Die spoeg spat soos hy haar tepel suig. Die prentjie wys hoe hy met sy ander hand haar broekie eenkant toe trek om sy stywe grootkop-piel, wat by sy gulp uitpeul, in haar pienk koekspleet in te steek. Die volgende prentjie wys hoe hy verbaas omkyk as daar 'n doef-doef-geluid uit die hangkas agter hom kom. Dit eindig hier, want natuurlik sal die volgende uitgawe moet toon wat dit was. Die hele tweebladsy-komiek is mooi kleurvol geïllustreer. Dis ook goeie draadtrek-materiaal, danksy vernuftige kunstenaars onder die leiding van 'n vernugtige Ryk Hattingh.
Die eerste uitgawe het ook goeie resensies van bloufilms en -video's bevat. Dit was alles in eksplisiete, maar kleurvolle en keurige taal.
In die volgende Erotikaans-item gee ons aandag aan die taalgebruik in hierdie eerste en daaropvolgende Loslyf-uitgawes.
Intussen verneem ek graag of van julle bekend is met Loslyf en hoe julle dit gevind het. Enige kommentaar is welkom.
Redigering van verhale en Erotikaans – so 'n bietjie…
Sep 30, 2019 Feb 20, 2020
Nouja, julle het so pas van Annelise 'n geurtjie gekry wat op Kombiekiehier gaan gebeur ten opsigte van taalgebruik in die erotiek. Dis basies drie dinge: (a) redigering van verhale; (b) bespreking van taaldinge in Erotikaans en (c) aantekening van nuttige woorde.
Ek is reeds betrokke by (a). Voorts sal ek by (b) primêr die inleidende inhoud verskaf.
Ek meen julle sou dalk net 'n bietjie agtergrond oor my en my benadering wou hê. Is ek 'n professionele taalkundige en teksredigeerder? Nee. Ek beskou myself as selfgeleer en is dus op my beste 'n amateur-teksredigeerder. Jare se ondervinding met skrywery, in beide Afrikaans en Engels en op verskillende gebiede, maak dat mens 'n natuurlike aanvoeling en vermoë ontwikkel vir goeie skryfwerk. Nie dat ek veel het om op te roem as skrywer op die gebied van die erotiek nie. Ek's nie juis goed met stories uitdink nie. Dis met redigering dat ek beter is. So, ek maak staat op ander se stories om te doen waarvan ek hou.
So, watter benadering gaan ek volg? Wel, ek glo dat as mens skryf en jy wil jou verhaal vir andere aanbied, jy "reg" moet skryf. Dis net billik dat jou leser nie moet sukkel om uit te maak wat jy probeer sê nie. So hoe kry ek dit reg om skryfwerk te verbeter? Oor die jare heen het ek fyn probeer oplet hoe goeie skrywers dinge stel en waarom hulle dit op 'n bepaalde manier stel. Dus lees, lees en nogmaals lees – elke dag en oor 'n wye gebied en insluitende koerante, tydskrifte en boeke (fiksie en niefiksie) – is my hoofvoedingsbronne. Om ook oor taalsake en dinge soos grammatika te lees is vir my belangrik. Waar ek nie weet nie of onseker oor iets is wat ek in 'n verhaal optel, sal ek my taalleiding kry uit gesaghebbende bronne soos: Handwoordeboek van die Afrikaanse taal (HAT), Afrikaanse woordelys en spelreëls (AWS), Groot tesourus van Afrikaans, Skryf Afrikaans van A tot Z en Pharos se Afrikaans-Engels / Engels-Afrikaans-woordeboek.
As mens dink jy kan iemand anders se skryfwerk verbeter moet jy ook vertroue hê in die taal waarmee jy werk. Ek het 'n onwrikbare geloof in die inherente vermoë van Afrikaans, ook op die gebied van die erotiek, om dinge haarfyn te beskryf. Daar is niks wat jy nie in Afrikaans kan sê nie! Jy kan hom universeel op alle vlakke van die liefde, ook die erotiek gebruik. As jy dit nie reeds doen nie is dit jammer. So as jy as volgende keer orgasmeer en jy kreet woorde uit wat nie Afrikaans is nie mis jy iets – en jou sekspartner ook!
So, laat waai met daai verhale. Ek sien daarna uit om, soos ek reeds met verhale hier op Kombiekhier gedoen het, ook na jou verhaal te kyk en dit waar moontlik te verbeter.
Net so 'n bietjie oor die werkswyse. Goed wat probleme met skryf lewer is dikwels:
oormatig lang sinne (Met baie lang sinne raak dit soms moeilik om te verstaan wat die skrywer bedoel);
verkeerde spelling (Afrikaans het 'n uitstekende spellingsisteem wat oor die algemeen die betekenis van woorde goed en eenduidig uitbring);
verkeerde gebruik van leestekens (Punte en kommas en veral aanhalingstekens lewer dikwels probleme – ander leestekens ook);
mens weet soms nie wie die spreker (prater) is nie (Alhoewel mens nie elke keer hoef te sê wie die prater is nie en dit ook oortollig kan wees, moet uit die vloei van die storie dit darem duidelik wees wie praat.)
oortollige woorde (woorde wat nie wesentlik tot die betekenis bydra nie en soms ook steurend vir die leser kan wees);
die verkeerde of minder akkurate of minder beskrywende woord (Daar is gevalle waar mens besef dat as die skrywer, toe hy besig was om te skryf, 'n besondere woord oorweeg het, hy/sy dit eerder sou gebruik het. Dan probeer jy reghelp.)
'n onnodig Engelse woord waar 'n goeie Afrikaanse een bestaan (Ek is in hierdie verband gefokus op Standaardafrikaans, veral in die taalgebruik van die verteller in die storie. Maar, ek neem ook in ag dat taalgebruik kan afhang van die karakter wat praat. Hy/sy is dalk lief is om Engels tussenin te gooi. In so 'n geval sal ek die Engelse woorde kursiveer, om hulle te etiketteer as nie Standaardafrikaans nie. Dis net soos dit in die hoofstroommedia gedoen word.
Is ek hiperpuristies? Nee. Ek glo daar is ruimte vir die ontwikkeling van Afrikaans as daar 'n goeie rede is om 'n woord uit 'n ander taal – soos Engels – op te neem. Met ander woorde, as dit Afrikaans verryk, is dit in. Die uitdaging is soms hoe om dit te spel. Dis dalk waar ek julle mening gaan vra.
Ek probeer die styl waarin jy skryf behou. As jy baie kort en bondig is, sal ek so ver moontlik dit nie probeer verander nie. Maar as jy van uitgebreide beskrywings hou, sal ek dit ook probeer behou.
Daar word oor die algemeen ook nie aan die struktuur van jou storie gepeuter nie, behalwe as ek dink die gemiddelde leser gaan nie die trant volg nie. Dan kan ek dalk 'n struktuurverandering doen.
Ek probeer wesenlik net inkrementele verbeteringe aan jou storie maak en nie om dit te herskryf nie. Dis jou storie en dis net 'n verbetering hier en daar wat jou storie meer leesbaar en verstaanbaar kan maak. Dis my uitgangspunt.
As ek jou storie geredigeer het, moet jy asseblief terugkom en Annelise laat weet as jy dink ek doen iets nie reg nie. Want alhoewel ek nie sommer iets sal voorstel as ek nie oortuig is dis is 'n verbetering nie, kan ek ook 'n fout maak.
Ek sien regtig uit na jul stories.
Oor Erotikaans is ek ook baie opgewonde. Hopelik gaan ek van julle baie terugvoering kry en gaan ons kan saamwerk om ons almal se kennis van Afrikaans op erotiese gebied te verbeter en uit te brei. En ons kan hopelik Afrikaans verder op die gebied ontwikkel. Tipiese goed wat hier kan aandag kry is:
gevestigde woordeskat (woorde wat reeds bestaan en wat van nut is op erotiese gebied)
nuutskeppings (neologismes) – nuwe woorde en maniere van sê waaraan julle kan dink om erotiese goed te beskryf
etimologie (waar die woord vandaan kom)
Hou Erotikaans dop!
Laat weet hoe jy voel. Vrae is ook welkom.
Sep 26, 2019 Feb 20, 2020
Liewe Kombiekiehier-leser en Kombiekiehier-skrywer,
Dit is weer so 'n bietjie tyd vir terugvoer, huishouding en aankondigings van nuwe projekte.
Baie dankie, eerstens dat julle in sulke groot getalle die vraelyste ingevul het waarmee ek so 'n paar weke gelede julle leesbehoeftes wou bepaal. Dit het julle begeertes baie duidelik gemaak en dis ook waarom ek hierdie brief skryf.
Dit sal waarskynlik vir die lesers interessant wees om te sien hoe hulle voorkeure met dié van die res van die lesers ooreenstem, maar vir die skrywers behoort dit nog meer waarde te hê. Julle vra my nogal dikwels watter temas nog nie genoeg gedek word nie en nou kan ek vir julle 'n wetenskaplike antwoord gee.
Soos almal seker teen hierdie tyd weet, verskil Kombiekiehier en Kombiekiehier Vreesloos in terme van graad. Sommige temas sal uit die aard van die saak net in Kombiekiehier Vreesloos gepubliseer kan word. Maar soms word stories waarvan die tema aanvaarbaar is vir Kombiekiehier eerder in Kombiekiehier Vreesloos gepubliseer as dit dalk meer kru as gewoonlik geskryf is.
Die oplettendes onder julle het seker ook al agtergekom dat ek soms temas behandel wat oor die verskillende afdelings en webwerwe heen strek. Byvoorbeeld, daar sal 'n storie met 'n sekere tema verskyn in Kombiekiehier. Dan sal ek dit verduidelik in "Ken jou Kink". Soms, as ek een het, sal daar 'n storie met dieselfde onderwerp in Vreesloos verskyn. Dit sal dan ook in die Bloumaandagfoto's uitgebeeld word. Ek sal dan op 'n Vrydag 'n video daarvan op Kombiekiehier Vreesloos publiseer. (Die urineer-tema van hierdie week is 'n goeie voorbeeld van so 'n reeks.) Soms vra ek skrywers om my met hierdie spesifieke temas te help – as hulle tyd het en lus is.
Ek wil sommer nou van die geleentheid gebruik maak om al die skrywers te bedank vir hulle wonderlike, sexy, lusmakende stories. Julle maak die webwerf wat dit is – julle het "seks in Afrikaans."
Dis juis omdat dit die enigste webwerf is waar erotiek (geskrewe, visueel en selfs intellektueel) spesifiek wyd in Afrikaans beleef en "gepleeg" word, dat dit tyd geword het om met meer fokus taalsake te bespreek op die gebied wat vir ons belangrik is. Om daardie doel te bereik, gaan daar 'n nuwe afdeling op Kombiekiehier wees: Erotikaans.
In hierdie kategorie sal Lusman, soos wat hy kans en lus kry, oor taalsake wat met seks en erotiek in die algemeen verband hou, gesels. Hy sal 'n onderwerp of woord kies wat ons meen aandag verdien – en waaraan hy dalk saam met julle wil kou. Die gesprek word dan (soos met al die plasings) in die kommentaar-gedeelte gevoer. Wat dink julle hiervan? Dit kan vir almal wat hul taalgebruik op die gebied van die seksuele en die erotiese wil verbeter, ook die skrywers ,van waarde wees.
As 'n tweede faset om taalgebruik en skryfwerk te verbeter het Lusman ook aangebied om enigeen wat dit wil hê se verhale te versorg. Hy sê dis hoofsaaklik om die taalgebruik meer effektief, leesbaar en verstaanbaar – lekker loslit en vloeiend en dalk meer jagsmakend! – te maak. Hier en daar kan hy moontlik 'n strukturele verandering aanbring om die storie beter te laat vloei. Spelling en leestekens, veral aanhalingstekens, kry ook aandag. Hy probeer egter om nie grootskaalse stylveranderinge te maak nie. Soms is die kwaliteitsverskil wat sy taalversorging aan die verhale maak nogal dramaties. Dit sal so 'n bietjie langer vat voor ek die verhaal kan plaas. Oor die algemeen, egter, neem dit nie meer as 'n paar dae vir die redigering nie. Laat weet my asseblief spesifiek as jy wil hê ek moet eers jou verhaal vir hom stuur voor ek dit publiseer. Wanneer hy 'n verhaal versorg het, sal ek dit, soos ek reeds doen, elke keer aandui. Jy kan gerus ook aan my terugvoering gee, wat ek aan hom sal deurgee. Lusman sal graag wil weet wat jy dink van sy redigering, ook waarmee jy nie gelukkig was nie.
Ek gaan ook harder werk aan die erotiek-woordelys. Dis al lankal op die webwerf en die idee was dat 'n skrywer daar sinonieme kan gaan soek as hy/sy byvoorbeeld nie vir die soveelste keer die woord "voël" na mekaar wil gebruik nie. Ek vestig nou net weer jou aandag daarop met die voorneme dat ek dit ook meer gereeld sal bywerk.
Laastens, ek wil van volgende jaar af probeer om 'n bundel met die beste verhale van daardie jaar te publiseer. Ek sal wel eers fondse daarvoor moet insamel, maar sal julle daarvan vertel sodra ek alles uitgevind het. Dit sal nie vervolgverhale kan bevat nie, so help asseblief deur so nou en dan verhale in te stuur wat op hulle eie kan staan. J
Hier onder kan julle die uitslae van die navorsing sien. Weereens dankie vir almal wat deelgeneem het.
Julle sal die Erotikaans-afdeling onder Sapioseksueel in die kieslys kan opspoor, maar die artikels sal soos al die ander inhoud ook op die voorblad se vloei verskyn. Ek sien uit na hierdie nuwe toevoeging.